انا عرضنا الامانة على السماوات والارض والجبال فابين ان يحملنها واشفقن منها وحملها انسان انه كان ظلوما جهولا الاية بتقول ان ربنا عرض الامانة والامانة هي حرية الارادة. وان الانسان يكون مخير مش مسير
مخير يستطيع الاختيار بين الصح والغلط وبين الحق والباطل. فربنا بيقول انه عرض الاوبشن ده عرض الامانة دي على السماوات يعني كل ما في السماوات من مخلوقات والارض يعني كل ما في الارض من مخلوقات قرود بقر اسود تعالب كل
كل ده اتعرض عليه والجبال ها فرفضوا حمل الامانة فابين ان يحملنها. رفضوا مش عصيان لا ده لانهم مقدرين خطورة هذه الامانة مقدرين واشفقن منها خافوا من خطورة المسئولية. ما هو ما هو اللي هيقبل الامانة دي انه يبقى قادر على
يبقى مسؤول وهيسأل عن اختياراته. هم مش عايزينه يسألوا عن اختياراته. الانسان بقى هو اللي شال المسئولية على كتفه وقابل انه يبقى مسؤول يعني ربنا يسأله عن حرية الارادة وعن اختياراته. لان عنده عقل بيعقل وجاله وحي هيدله وهيرشده. ازا لازم
امال يعني يختار الغلط ويتساب؟ لأ ده فيه وحي نزل له وفيه عقل عندي. لابد يسأل انه كان ظلوما جهولا. الانسان زلم نفسه زلم كبير لانه مش عارف هو وقع نفسه في ايه. بعد ما قبل المسؤولية دي
في ناس بتفهم الكلام ده حرفيا الكلمة زي ما اتقالت كده بالزبط ربنا عرض الامانة على السماوات والارض والجبال يبقى عرضها. ما دام قال كده يبقى عرضها. وقال انهم رفضوها يبقى
رفضوها ما دام قال كده يبقى رفضوها. وقال انهم اشفقن منها يعني خافوا من حمل الامانة فعلا الجبال شعرت بالخوف من جوة يبقى السماوات والارض والجبال خافوا فعلا دي كارثة ان حد يفهم بالشكل ده
هذا التناول الحرفي لنصوص القرآن والسنة بيؤدي الى كارثة. مش بتسمع احيانا ان فلان كان متدين جدا وحافظ القرآن كله والحد. الحد ليه ؟ عشان بيفهم بالشكل ده. بالشكل الحرفي ده
اللي بياخد النصوص بشكل حرفي بيبقى خطوة بينه وبين ترك الدين القرآن والسنة يا جماعة باللغة العربية. يعني بيخضعوا لقواعد اللغة العربية. قواعد اللغة العربية مش نحو وصرف بس. لا
بلاغة ايضا في شيء في اللغة اسمه الاستعارة والتمثيل والمجاز والكناية ربنا يريد ان يقول ان الانسان هو المخلوق الوحيد المؤهل لحمل الامانة عشان طبيعة خلقته كده عشان عنده عقل بيفكر به
والامانة هي خلافة الله في الارض اللي بتتطلب صفات مثل القدرة على الاختيار بين الحق والباطل. وحرية الاختيار فربنا يريد ان يقول انه لا يوجد شيء اخر في الكون كله يصلح لهذه الامانة
اسمه كده في البلاغة استعارة تمثيلية. ربنا حول فيها السماء والارض والجبال لممثلين قدامك في تمثيلية بيفهموا وبيتكلموا واتعرض عليهم الامانة ورفضوها لانهم خافوا منها. كناية عن عدم صلاحية اي
مخلوق اخر لحمل الامانة بس بس كده. ما دي للاسف نفس العقلية اللي بتقول لك التمسيل حرام. ليه التمسيل حرام؟ كده عشان فيه كزب حتى لو كان تمسيل الافلام كويسة وحتى لو كانت تمسيليات دينية حرام ليه؟ لان الممسل اسمه رشدي اباظة وكزب وقال للناس انا اسمي طارق
كزاب. يا عم كزاب ايه ده تمثيل. ضرب الله مثلا كلمة طيبة كشجرة طيبة ده ده اسمه تمثيل عشان تقرب المعنى من ذهن المشاهد. ادي الطريقة في التفكير مدمرة. بتدمر البني ادم وتدمر الامة
