الهوا اذا كان اقوى من الفكرة هيمشي الانسان في الاتجاه الخاطئ وهو يعلم انه خطأ شوفوا يا جماعة قلبك هو الموتور اللي بيحرك اعضاء الانسان. قلبك يعني كل المشاعر اللي جواك
هو ده اللي بيحركك المشاعر بتاعتك هي اللي بتحركك  مش نقفل الواتساب اوكي قلبك هو الموتور اللي بيحركك  والقلب بتتجاذبه قوتين. كل قوة بتشد من ناحية قوة العقل بما فيه من قناعات وافكار بتشد من ناحية
قوة الهوا وما تميل اليه النفس من شهوات بتشد من الناحية التانية اديكم مسال كل يوم الفجر قلبك بيبقى قدام اختيارين يا اما يحركك يحرك جسدك جسدك عشان تقوم من السرير وتتوضأ وتروح تصلي
فتختار حي على الصلاة واما انه يخليك تقفل المنبه وتكمل نوم ويبقى طز في الصلاة بقى قلبك بيختار ايه اختار الاقوى فيهم لو ايمانك باهمية الصلاة اقوى من هواك اللي هو
آآ تمكن شهوة حب الكسل والنوم لو ايمانك باهمية الصلاة اقوى من حب الكسل والنوم هتقوم تصلي بدليل ان نفس الشخص اللي بيختار النوم وما يقومش يصلي هو هو لو عنده طيارة في نفس وقت الفجر
هيزبط عشرميت منبه وهيقوم وهينط من السرير مع اول جرس طب ليه ليه هنا حب النوم ما تغلبش لان عنده ايمان باهمية اللحاق بالطائرة واهمية اللحاق بالطائرة عنده اهم من اهمية اللحاق بالصلاة. فيقوم عشان الطائرة ولا يقومش للصلاة
يبقى الحل فين الحل في زيادة الايمان علشان نقدر نتغلب على الهواء والشهوات. طب الايمان محله فين؟ محل ان يبان محله. القلب. القلب يعني المشاعر اذا الايمان في مشاعر يبقى لازم ازود الايمان في المشاعر بتاعة القلب كلها
عشان اطرد منها الهوا او على الاقل اضعف الهوا على قد ما اقدر فتبقى اهوائي مش متحكمة في قلبي. هنفضل عندنا اهواء. لكن ما تبقاش متحكمة في قلبي. هاسيب لكم رابط محاضرة مهمة جدا اسمها التوازن التربوي
حضراتكم هسيبها لكم في البوست بتاع الفيسبوك. ادوني بس خمس دقايق بعد الفيديو. وانتم هتلاقوها برضه في صندوق الشرح تحت الفيديو بتاع يوتيوب المحاضرة دي مهمة جدا وحبذا لو قرأتم كمان كتاب التوازن التربوي للدكتور مجدي الهلالي
وتقدروا تنزلوه مجانا من موقعه. موقع الدكتور المجدي اسمه الايمان اولا
