وهو الذي خلق السماوات والارض في ستة ايام. ياه السماوات والارض اتخلقوا. ست ايام! لأ اليوم مش اربعة وعشرين ساعة ده اليوم على كوكب الارض اربعة وعشرين ساعة لكن في كل كوكب من الكواكب الاخرى ما هو اليوم هو
دورة كاملة بتشوف الشمس بتشرق وتغرب وترجع تشرق تاني. الدورة الكاملة دي هي يوم. احنا على كوكب الارض اليوم عندنا اربعة وعشرين ساعة هو حتى مش اربعة وعشرين ساعة مش عارفين هو تلاتة وعشرين ساعة ستة وخمسين دقيقة. بس ماشي
لكن في الكواكب التانية اليوم بيزيد ويقل. في المريخ اربعة وعشرين ساعة وسبعة وتلاتين دقيقة. اكتر من عندنا شوية المشتري تسع ساعات اليوم تسع ساعات وخمسة وخمسين دقيقة. فالشمس بتلف مرة وتشرق تاني تسع ساعات وخمسة وخمسين دقيقة. زحل عشر ساعات تلاتة وتلاتين دقيقة
عطارد اليوم في عطارد تسعة وخمسين يوم من ايام الارض. ده يوم واحد في عطارد طب كوكب الزهرة متين تلاتة واربعين يوم من كوكب الارض. يعني تقريبا اكتر من تلت تربع السنة
يعني اليوم في عطارد تقريبا اه تسع شهور او تمن شهور وفي القرآن وان يوما عند ربك كالف سنة مما تعدون اه يبقى يوما عند الله كالف سنة مما تعدون. وفيه يوم تاني بقى يوم القيامة كان في يوم كان مقداره خمسين الف سنة. يوم خمسين الف سنة طوله
فلما ربك يقول انه خلق السماوات والارض في ستة ايام يعني الست مدد الستة المدة اه اه طولها قد ايه ما نعرفش المهم ان هو لم يخلق كل شيء مرة واحدة. ده اللي انا افهمه. خلق بالتدريج. ودي رسالة لنا. ان من سنة ان المتقن لعمله
يعمل شغله بالتدريج ده دي الرسالة اللي انا باخدها بصراحة كتدبر هنا وانه في النهاية في اشياء احنا مش هنفهمها ابدا اليوم عند اليوم هنا قد ايه مقصود به؟ ما نعرفش
