يا ايها الذين امنوا كتب عليكم الصيام كما كتب على الذين من قبلكم لعلكم تتقون. ليه ما قالش لعلكم تخافون لعلكم تخشون تخافون عقاب الله؟ ايه المشكلة يعني ما هي علاقة التقوى بالصيام؟
اولا ما هي التقوى؟ يعني الخوف. لا الله! هو فيه فرق بين التقوى والخشية مش هي هي ركز بقى اوي معي في سورة النور احنا تدبرنا قول الله تعالى ومن يطع الله ورسوله ويخشى الله ويتقه. فاولئك هم الفائزون
ويخشى الله ويتقه يخشى ربنا ويتقيه هو الخش غير التقوى! ده لازم تبقى غير التقوى. دي واو العطف اللي بينهم دي تفيد المغايرة يعني اللي قبلها لازم يكون مختلف عن اللي بعدها. الله! هاقول لك فاضل وفاضل جملة لازم اقول لك فاضل واحمد. يعني لازم الواو دي تفيد اللي قبلها غير اللي بعدها
ازا وانت مغمض الخشية غير التقوى طيب خلينا في الخشب ويخشى الله والواحد بيخشى من ايه من غضب الله من عقاب الله حلو وربنا يغضب ليه ويعاقب على ايه على الذنوب والمعاصي. كويس. الذنوب اللي ارتكبت ولا اللي لسه لم ترتكب
طبعا على اللي ارتكبت يعني ربنا هيغضب على زنب لم يرتكب مش معقول يعني! ربنا هيعاقب على زنب لم يرتكب! مش معقول! ازا الخشية تتعامل مع الذنوب اللي ارتكبت في الماضي
انما التقوى في انك تتقي غضب الله وتتقي عقاب الله اللي لسة ما حصلوش تتقي ان ربنا يغضب هو لسة لم يغضب تتقي انه يعاقب بانك لا تقع في الذنوب والمعاصي. اذا التقوى تتعامل مع الذنوب والمعاصي التي لم تحدث بعد
ذنوب المستقبل ومعاصي المستقبل بينما الخشية تتعامل مع ذنوب الماضي ومعاصي الماضي فالانسان يخشى الله بسبب ذنوبه السابقة. ويتقي الله بانه يتفادى الوقوع في الذنوب والمعاصي مستقبليا لما ابن عباس سئل عن التقوى
قال للي سأله امشيت من قبل في طريق فيه شوك؟ مشيت قبل كده في طريق فيه شوك؟ الشوك ده عبارة عن اه اغصان صغيرة طالع فيها شوك كده بيطلع في بعض النباتات وبينشف وبيبقى موجود
بيجري كده بنشوف ده بيجري في الصحرا. كان مرة انا عملت لكم اه اه فيديو كده للشوك وهو عامل كورة كان عمال يجري في الصحرا كده. فاحيانا يبقى الشوك موجود في الطريق. فقال الراجل اللي سأله ايه هي التقوى؟ قال له
انت مشيت قبل كده في طريق فيه شوق واظن يعني فيه رواية تقول ان هذا كان عمر ابن الخطاب اللي بيسأله الو مشيت في في طريق في اشوك قال له طب عملت ايه؟ ماذا فعلت؟ قال شمرت واجتهدت
يعني رفعت التوب بتاعي لفوق كده عشان ما يمسكش فيه الشوك وعشان اشوف رجلي بحطها فين واجتهدت اني احط رجلي في مكان ما فيش فيه شوكة. بعيد عن الشوكة  قال فهذه هي التقوى. يعني ايه؟ يعني انت بتعرف نقاط نقاط ضعفك ايه؟ وتبدأ تتفاداها. فانت عارف ان نقطة ضعفك ان التوب بتاعك طويل
يلم شوك يبقى بترفعه لفوق. ونقطة ضعفك انك مش شايف بعينيك المكان اللي بتحط فيه رجلك فتبدأ تبص وتجتهد انك تحط رجلك في مكان ما فيش فيه شوك هي دي التقوى
انك تجتهد انك ما تقعش في المعاصي ايه علاقة الصيام بالكلام الحلو ده الصيام بيتكرر كل يوم في رمضان تلاتين يوم ورا بعض. حلو قوي بتمسك في الفجر عن الحلال
خلاص الفجر وقف خلاص. امسك عن الطعام والشراب والجماع وبتفضل طول اليوم مخلي بالك انك ما تغلطش اي غلطة تفسد صيامك لو انت بتتوضأ بتخلي بالك قوي انك ما تبلعش نقطة مية بالغلط
وما تنفعلش على حد ولا تشتم حد وتقول اني صائم اني صائم. انت مخلي بالك من اللي جاي بتفكر دايما لقدام. ما بتبصش وراك خلاص. اللي حصل امبارح حصل. صوم امبارح حصل. انا بافكر في النهاردة دلوقتي وبكرة انا عايز اكمل لاخر
رمضان من غير ايه معمل اخطاء عند المغرب بتباشر كل ده تاني لو عايز خلاص ممكن تاكل تشرب تعاشر الزوجة او الزوج. طيب تاني يوم تمسك تاني. سيطر على نفسك. امنع نفسك من الحلال
وخليك مركز انك ما تغلطش اي غلطة لغاية المغرب صح؟ حلو قوي. عند المغرب استأنف. يبقى انت بتعمل ايه امسك استأنف امسك شوف انا بعمل ايه اكني باتمرن انا بعمل تمرين
امنع من الحلال واباشر الحلال. امنع من الحلال اباشر الحلال واصبحت انت بعد تلاتين يوم اللي بتسوق ومسيطر على شهواتك مش شهواتك اللي مسيطرة عليك وعودت نفسك انك تبص لقدام علشان ما تغلطش اي غلطات في المستقبل
هو ده التقوى. انك تتفادى الوقوع والذنوب. آآ الوقوع في الذنوب والمعاصي المستقبلية
