لا يا خمسة وتلاتين آآ بس احب اعلق على حاجة الاول. في بعض بنات النساء اليومين دول بيقولوا هو ليه القرآن خطابه ذكوري ليه ربنا مش بيكلم النساء زي ما بيكلم الرجال؟ يعني معظم الوقت طول الوقت ربنا بيكلم الرجال
احنا زعلانين من ربنا. ده ده الكلام اللي اتقال يعني انا ما باقولش كده يعني انا باقول له احنا زعلانين من ربنا. سؤال هو ينفع حد يزعل من ربنا ايا كان السبب
الجواب لأ طبعا. لان الناس بتزعل من اللي بيغلط وربنا ما بيغلطش ما فيش حاجة اسمها زعيم ربنا. كلمة سبحان الله! يعني ربنا ما بيغلطش يعني التنزيه لله عن كل نقص. في سورة طه لا يضل ربي ولا ينسى. لا يضل ربي يعني ربنا ما بيغلطش. لا يخطئ
بالتالي لا يجوز ان حد يشعر بالغضب من الله. ده امر مش وارد عند المسلم ابدا او المزعلامة من ربنا يعني السؤال التاني طيب هو ينفع حد يسأل هو ليه ربنا بيكلم الرجال
في القرآن طول الوقت ومش بيكلم النساء ينفع   وام من امهات المؤمنين سألت السؤال ده للرسول عليه الصلاة والسلام قالت دي ام سلمة ما لنا لا نذكر في القرآن كما يذكر الرجال
هو احنا ليه مش بنذكر في القرآن زي ما بيذكر الرجال؟ امم امهات المؤمنين سألت السؤال ده بل احدى اكبر الصحابيات اسماء بنت عميس. ودي صحابية من الاوائل المهاجرات الى الحبشة
تسمى ام المحمدين. ليه؟ لانها خلفت محمد بن جعفر بن ابي طالب وبعدين محمد بن ابي بكر وبعدين محمد بن علي بن ابي طالب كان كل ما تجاوب صحابه يموت. فخلفت ان يكون عارفين كزا ولد وكانت بتسمي دم محمد
السيدة اسماء بنت عميس هزه الصحابية الجليلة اول ما رجعت من الحبشة راحت على امهات المؤمنين واول سؤال سألتهم هل نزل فينا شيء معشر النساء؟ في حاجة نزلت بتكلم الستات
يعني امرأة اهي ناشطة مهتمة بالمرأة قالوا لها لا راحت للنبي صلى الله عليه وسلم قالت يا رسول الله ان من سأل في خيبة وخسارة. ده الستات خيبة وخسرانين ايه الخسارة ايه اللي احنا فيه ده
ومما ذاك؟ ليه؟ قالت لانهن لا يذكرن بخير كما يذكر الرجال. مش بيذكروا في القرآن زي الرجالة اذا النساء في عهد النبي صلى الله عليه وسلم فكروا بنفس الطريقة هم كمان. بس ما قالوش زعلانين من ربنا
قالوا احنا خايفين ان ربنا هو اللي يكون زعلان مننا خايفين يكونوا احنا خسرانين خايفين نكون احنا خيبانين مش زعلانين من ربنا  احنا خايفين ربنا يكون زعلان مننا. خايفين ربنا يكون غاضب عليه
اذا اياكم تتركوا الشك يتسلل الى قلوبكم عن ربنا في سورة ابراهيم قالت رسلهم افي الله شك فاطر السماوات والارض لا تشك في وجوده ولا تشك في علمه ولا تشك في حكمته
المهم لما ام سلمة تساءلت واسماء بنت عميس تساءلت نزلت الاية خمسة وتلاتين من سورة الاحزاب تجبر بخاطرهم. اقرا معايا اية خمسة وتلاتين في سورة الاحزاب. اعوذ بالله السميع العليم من الشيطان الرجيم
ان المسلمين والمسلمات والمؤمنين والمؤمنات والقانتين والقانتات والصادقين والصادقات والصابرين والصابرات والخاشعين والخاشعات والمتصدقين والمتصدقات والصائمين والصائمات والحافظين خروجهم والحافظات والذاكرين الله كثيرا والذاكرات. اعد الله لهم مغفرة واجرا عظيما
ربنا جبر بخاطرهم باية طويلة ذكر فيها الذكور والاناث وكل حاجة. وكأن ربنا بيقول لهم انا اقصد الرجال والنساء ان في اللغة العربية المذكر بيستخدم للجنسين لما ليس له جنس او للجنسين
لكن كأن ربنا بيقول لهم اتفضلوا. انتم متصورين القرآن كله يمشي بالشكل ده. كل ما ربنا يقول الكافرون يقولوا الكافرات. كل ما يقول المنافقون يقولوا المنافقات. كل ما يقول المؤمنون يقولوا
القرآن كله هيمشي كده؟ الا هو لا اله الا هو. ربنا وربنا بيفكر  الله الذكر والانثى كل ما خطر بذلك فالله غير ذلك ومع ذلك بنستخدم الضمير المذكر. لان في اللغة العربية المذكر بيستخدم لمن لا جنس له
وفي الانجليزي نفس الكلام على فكرة. ما فيش ما فيش ضمير. ما هواش فبنستخدم كذلك لما يكون الكلام عن الرجال والنساء مع بعض بنستخدم المذكر زي سورة النبأ النبأ ويقول الكافر يا ليتني كنت ترابا. يوم القيامة
اللغة العربية ده يسري على الكافر سواء رجل او امرأة هي ما لهاش لزوم ان الاية تبقى كده. ويقول الكافر وتقول الكافرة يا ليتني كنت ترابا اديكم مثال يعني هتلاقوه غريب شوية. عبد الحليم حافظ. لما كان بيغني مش كان بيقول مش كده؟ طيب
عبدالحليم راجل المفروض يقول ايه؟ المتوقع يقول ايه؟ يا حبيبتي. ما هو اكيد يعني بيحب امرأة. طيب. ليه غنى كده يعني ليه بصيغة المذكر علشان الاغنية تناسب الرجال والنساء انا اسف بتاع المسال الغريب ده لكن يعني ده احسن مسال يفهمك ان المذكر بيستخدم للجنسين في اللغة العربية عموما ما لهاش دعوة بقى بالدين ولا بالقرآن. قل
يا ايها الكافرون الرجال والنساء مش لازم القرآن يقول قل يا ايها الكافرون وقل يا ايتها الكافرات لا اعبد ما تعبدون. ولا اعبد ما انتم عابدات مش معقول طب نرجع للاية خمسة وتلاتين بقى. يلا نرجع للخمسة وتلاتين. احنا ردينا شبهة اللي هي شبهة زكورية خطاب القرآني
