موضة بقى النهاردة الواحد من دول يعرف نفسه يقول لك انا فلان والتزمت من عشر سنوات. اهلا وسهلا وحضرتك اه انا فلانة والتزمت من ست سنوات التزمت من ست سنوات. انت لو شايف نفسك ملتزم وانت لو شايفة نفسك ملتزمة يبقى انتم رايحين
في داهية اصلا ملتزم بايه ؟ سيدنا ابراهيم شاف نفسه بيعمل خطايا  يا جماعة مش ممكن سيدنا محمد عليه الصلاة والسلام كان بيتوب في المجلس مائة مرة بيتوب مائة مرة كل ما الانسان ازداد غفلة كل ما اصبح مطمئن وشايف نفسه ملتزم
الناس اللي شافت نفسها اللي بيسمي نفسه ملتزم واللي بتسمي نفسها ملتزمة غافلين صدقوني يا اللي شايفين نفسكم ملتزمين ابو الانبياء كان شايف نفسه مخطئ وعنده خطايا انتم احسن منه؟
ده دين جديد بيزهر دلوقتي اتباعه شايفين نفسهم ملتزمين وضامنين ملتزمين. يبقى داخلين الجنة بقى خلاص ما حدش منهم بيقول انا ضامن الجنة طبعا. لكن في قرار نفسه هو مطمئن جدا. ليه؟ انا هاقول لكم ايه
ده لان الناس دي او معزمنا يعني حصرنا الذنوب في ذنوب الجوارح فلو انا ما بعملش ذنوب الجوارح يبقى انا لا اذنب خلاص الحمد لله انا كويس انا بشرب خمرة وانا بلعب قمار ولا بسرق ولا برتكب الزنا ولا الكلام ده خالص. الحمد لله ده انا كده تمام. تمام ايه! انت زيك فيه عشرات الملايين اصلا
ذنوب القلب اخطر ذنوب القلوب اخطر. الكبر اخطر. العشب اخطر. الغرور اخطر. الحقد اخطر. الحسم. كل ده اخطر عمل القلب اهم من عمل الجارحة. الله يرحم اللي قال كده. اقرا تلاتة وتمانين
ربي هب لي حكما والحقني بالصالحين. الحقني بالصالحين مش انا خلاص منهم انا ملتزم. لا الحقني بهم بس يعني اركب معهم بس. يعني آآ اقعد جنبهم يعني هو مش شايف نفسه من الصالحين. هو عايز يلحق بالصالحين. سيدنا ابراهيم ابو الانبياء عايز ربنا يلحقه بالصالحين
واحنا شايفين نفسنا ملتزمين ما شاء الله. سيدنا يوسف سورة يوسف مية وواحد بيقول توفني مسلما والحقني بالصالحين. يا رب اموت مسلم. سيدنا يوسف بيقول يا رب اموت مسلم لكن احنا ما شاء الله مغسلين وضامنين جنة. بصوا يا جماعة
وانت شايف نفسك ملتزمة عشان محجبة؟ وانت شايف نفسك ملتزم عشان بتصلي الخمس صلوات احنا انتم بتتكلموا في الايه بي سي ده دي ده الف به. هو انتم كمان مش عايزين مش عايزين تغطوا العورة ومش عايزين تقلبوها. انا اصل مدخل
اللحية ده ده سنة. سنة ده دي من سنن الفطرة. دي فطرة. دي زيها زي الاستنجاء. مهمة جدا. ما بقولش مش مهمة. لكن مش هو ده اللي خلاص نجاك. اوعوا اوعوا تغتروا
ودي فايدة تدبر القرآن انه هيغيرك هيخليك تبص لنفسك بصة مختلفة لكن لو تدبر القرآن عمال يطمنك عن نفسك يبقى انت رايح انت عندك مشكلة انت لابد انك تتهم نفسك وتقسو على نفسك وتشد على نفسك مش تقسو قوي على نفسك لدرجة ان انت
تفقد الايمان لأ انت تزود ايمانك بانك تشوف ان لسة مش كفاية. عايز ازود عايز ازود عايز ازود بس ده هييجي مع استمتاع مع التلذذ. التلذذ بالقرآن
