هات بقى الاية اللي بعدها مية سبعة وتسعين الحج اشهر معلومات. فمن فرض فيهن الحج فلا رفث ولا فسوق ولا جدال في الحج. وما تفعلوا من خير يعلمه الله. وتزودوا فان خير
خير الزاد التقوى واتقوني يا اولي الالباب العمرة طول السنة لكن الحج لا الحج اشهر معلومات. معروفين مش محتاج حد مش محتاجين نقولهم. لكن طبعا احنا النهاردة الناس بتبقى يعني الافرانكة فخلاص محتاجين
نقولهم الحاج بيبقى اشهر شوال وذو القعدة واول عشر تيام من ذو الحجة. دي الاشهر المعلومات الوقت بتاع الحج. طيب يعني ايه الحج اشهر معلومات فمن فرض فيهن الحج. ده ربنا اللي فرض الحج. لأ معناها
يعني لو حد احرم بالحج خلاص هو كده فرضه على نفسه السنة دي خلاص ما احنا قلنا لازم يتم لا يكون الحاج الى فريشه. فمن فرض فيهن الحج يعني فرض على نفسه الحج في السنة دي. ما هو الحج اصلا الحج اصلا فريضة على التراخي
تقدر تعملها في اي سنة. بس يعني احنا بنقول للناس يا جماعة يعني ما تأجلوش حاولوا بسرعة على قد ما تقدروا وانت شاب احسن لك وانت معك فلوس احسن لك وهكزا
فمن فرض فيهن الحج عن اللي فرضه على نفسه يعني خلاص احرم بالحج. خلاص؟ لازم يتم عشان ربنا قال ايه؟ واتموا الحج والعمرة لله يبقى اللي احرم ونوى الحج فرضه على نفسه وعشان يتمه هيعمل ايه؟ خل بالك بقى فلا رفث ولا فسوق ولا جدال في الحج. يخلي باله ما دام
على نفسه الحج وهيحج يخلي باله تلات حاجات دول. رفث لأ اللي هو العلاقة الزوجية والعلاقة الزوجية دي يعني واردة جدا وحلال في ربنا قال احل لكم ليلة الصيام الرفث الى نسائكم. فيجوز في رمضان وقت الفطار
يعني ما بين يعني وقت ما بين المغرب للفجر يجوز الرفض. لكن في الحج لأ اثناء الاحرام لا يجوز الرفث  نكمل فلا رفث ولا فسوق. يعني فسوق. فسوق يعني عصيان شديد
خروج من شرع الله. قلنا فسقة التمرة يعني لما تملص التمرة كده من قشرتها بالكامل  الفسوق يعني الخروج عن شرع الله. خروج شديد عن شرع الله. طب هو الفسوق مسموح به بعد الحج اصلا ولا قبل الحج؟ طبعا لأ
لكن ذكر هنا للتأكيد وللتشديد انه ازا كان لا يجوز لك انك تعصي الله في لاس فيجاس يبقى استحي منه وانت في مكة بقى. في البيت الحرام خلاص يبقى وده تشديد فلا رفث
ولا فسوق. هم. ما فيش فسوق خالص ما فيش خروج عن شرع الله في اي حاجة ولا جدال في الحج طب ليه ما فيش جدال في الحج؟ دي حكمة ربنا
الناس جايين من كل انحاء العالم. من مختلف الثقافات. ناس بتفهم الهزار وناس ما بتفهمش الهزار. وناس عندها عادات وتقاليد مختلفة بقى يعني لو سمح بالجدال مش هنخلص يعني في مسلا
سقافات في ناس مش عيب عندهم التجشؤ بصوت عالي لا مؤاخزة كده يعني التكريع والله انا فاكر في هونج كونج نعمل في فندق فندق يعني ناس حاجزين لي في فندق فخم جدا
وفي الريسبشن بقى الشيك بتاع الفندق ده البنت اللي العاملة بتاعة الفندق في الريسبشن وبتديني بمنتهى الادب بتناولني المفتاح بايديها الاتنين كده. فانا باخده برضه كده بايديه الاتنين وراحت مدياني واحدة في وشي على طول. والله ما صدقتش
كان راعي في وشي. حاجة منزر. مش ممكن انا حتى قلت لها قالت لي لا قلت لها عيان. قلت لها انت هترجعي ايه تاني؟ قلت لها انا بقى مش قادر انا هجيب لك بطني. ايه حاجة حاجة فزيعة لكن هي النقطة الاتي. اكتشفت في التلات ايام اللي بعدها بقى ان
ان ده شيء طبيعي جدا زي التنفس. الناس ماشية بتتكرع في وش بعض. فالثقافات والعادات والتقاليد مختلفة لو حد عمل كده في الحج في الاوضة اللي الناس قاعدة فيها ولا في المنطقة بتاعها والناس ابتدت تجادل يقول خلي عندك زوق هو بيقول كان عندي زوق ليه ما دي حاجة عادية عندنا
لو سمح بالجدال ده تلاتة مليون بيحجوا في منطقة قد كده الناس هتتخانق ودول بقى هيتجادلوا في السياسة. ودول هيتجادلوا في الكورة. ودول هيتجادلوا في الدين. ودول هيقول لك انت بتأول الاسماء والصفات. ودول انت مجسمة. وانتم حشوية. وانتم اقعدوا ايه
مش هنخلص هنخلص من حكمة ربنا منع الجدال الجدال في حد ذاته مش محرم في الاسلام بالعكس ده احنا امرنا به احيانا ربنا قال ادع الى سبيل ربك بالحكمة والموعظة الحسنة وجادلهم بالتي هي احسن. بس في الحج ما فيش جدال خالص. لا بالتي هي احسن ولا بالتي
فيها اوحش ما فيش جدال نهائي فلما تجد واحد متضايق في الحج تبقى مش عاوز تجادله لكن بتحاول تشوف ايه اللي مضايقه وتتنازل انت شوية عشان هو يقدر يقعد براحته ويمد رجله. الدنيا زحمة
فتبدأ القلوب تقرب من بعض وما تفعلوا من خير يعلمه الله. شف جاية وراها ازاي في الاية بعد بعد ترك الجدال وما تفعلوا من خير يعلمه الله. يعني انت سكت عن
الجدال فيه حاجة مش عاجباك. تقوم كمان تعمل خير في الشخص اللي انت تكون عايز تجادله طالعين في مرة من آآ آآ في النفرة من عرفات. في الاتوبيس وكل واحد له مكان ولقينا اتنين مش من الاتوبيس ومش من المجموعة بتاعتنا
طلعوا وقاعدين والمكانين دول بتوع ناس تانية يا جماعة المكانين دول مش بتوعكم قالوا مش قايمين هنعمل ايه بقى ؟ ما هو خلي بالك انت يعني ربنا بينظر نظرة للناس على جبل عرفات عند الغروب ويغفر لهم جميعا، بس اول
الزنوب بياخدوها وهم نازلين من عرفات وبيتخانقوا وبيتجددوا وبيعملوا طب وليه ؟ خلاص سكتنا وجمه كان الحادسة بتاعة نفق المعيصم وقعدنا في الاتوبيس حوالي اربعتاشر ساعة الاتنين اللي دول مكانهم فضلوا واقفين ما بيتكلموش والاتنين التانيين قاعدين في مكانهم حاجة الحقيقة صعبة جدا يعني. النقطة هو اختبار
انت بيغفر لك كل زنوبك بس الشيطان ما بيسيبكش. فورا بتبدأ الاختبارات وما تفعلوا من خير يعلمه الله. كل خير بتعمله ربنا يعلمه. ومعنى كده انه هيكافئك عليه. اي خير عملته ربنا عارفه. يعني ايه؟ يعني هيكافئك عليه
