ربنا واجعلنا مسلمين لك ومن ذريتنا امة مسلمة لك وارنا مناسكنا وتب علينا انك انت التواب الرحيم سيدنا ابراهيم وسيدنا اسماعيل بيدعوا ربنا يثبتهم على دينه ويبقوا مسلمين ربنا واجعلنا مسلمين
تخيلوا بقى سيدنا ابراهيم ابو الانبياء وسيدنا اسماعيل ابنه من اعزم الرسل وبيدعوا ربنا انهم يبقوا مسلمين ايه ده! عمره فيكم حد دعا ربنا يبقى مسلم ده احنا مسلمين ونص ولا قلقانين من الناحية دي خالص
ده احنا متدينين اوي انا باعمل عمرة كل سنة انا بصلي في المسجد مش عارف قد ايه ده انا بكتب بوستات دينية على الفيسبوك والناس بتشير هو فيه حد مسلم اكتر مني؟
احنا شعب متدين بطبعه بص سيدنا ابراهيم وسيدنا اسماعيل بيدعوا ربنا يبقوا مسلمين. ربنا واجعلنا مسلمين لك سيدنا يوسف بعد ما نجح في كل الابتلاءات اللي مر فيها ودعا ربنا في الاخر قال ايه
ربي قد اتيتني من الملك وعلمتني من تأويل الاحاديث. فاطر السماوات والارض انت وليي في الدنيا والاخرة توفني مسلما والحقني بالصالحين شفتم المصيبة اللي احنا فيها واخدين نعمة الاسلام دي ده شيء ذاتي. ده جزء حاجة اساسية في
هنستمر مسلمين لاننا شاطرين بشطارتنا وبقوتنا وبحلاوتنا وبزكائنا وبحكمتنا لا دي نعمة من نعم ربنا. لازم تحافز عليها احسن تزول اطلب من ربنا يحافز على نعمة الاسلام احسن تزول ابراهيم واسماعيل بيدعوا ربنا. ربنا واجعلنا مسلمين لك ومن ذريتنا امة مسلمة
عرفنا بقى قيمة هذا الدعاء الان ونحن نرى ذرية المسلمين تتفلت من الدين وانتشار الالحاد في الغرب وفي الشرق هم بيدعوا لذريتهم يبقوا امة مسلمة وارنا مناسكنا يعني ورينا طرق نعبدك بها. انتم بتفتحوا نفسكم تفاتيح ليه ؟ ما خلاص لو قال لكم صلوا وابقوا صلوا ما قالكوش خلاص لأ. ده هم بيطلبوا طرق للعبادة لانهم عارفين
فين فايدتها؟ عايزين يتواصلوا اكتر ورينا ازاي نعبدك ارنا مناسكنا. لان ايوة العقل يكفي اني اصل به لوجود الله بعض صفات الله. لكن بس كده ما العقل ما يجيبش اكتر من كده
محتاج بقى تواصل معي وربنا ينزل لي وحي ويوريني باقي تفاصيل الدين طرق العبادة الحلال والحرام آآ باقي صفات الله واسماؤه وارنا مناسكنا ورينا ازاي نعبدك عشان نعبدك بطريقة صحيحة ترضى عنها يا رب
في ناس يقولوا لأ انا مش بصلي لكن انا عارف ربنا كويس وعلاقتي بربنا قوية جدا. والله انا اتناقشت معها كده. يقول لي بص انا ما بصليش مراته جايبه لي عشان خاطر ايه هو ما بيصليش. هو انا ينفع كده اكون متجوزاه المهم يعني ايه بص انا علاقتي بربنا قوية جدا
طيب مش مفروض العلاقة به قوية تعبده قال لي باعبده. مين قال لك ما باعبدوش ؟ انا باعبده بس بطريقتي ما فيش حاجة اسمها كده انت لما تقول لي انا عاوز اتصل بك واقول لك اتفضل خد رقمي اهو الصفر سبعة تسعة تلاتة اربعة خمسة اربعة اربعة. اه ادي لك رقمي تكلمني
ما حدش يجرب يطلب الرقم ده مش انا. اوكي ؟ المهم  ادي لك رقمين عشان تكلمني. هل ينفع تقول لي لأ لأ لأ مش محتاج اخد رقمك. انا هاكلمك على رقم من عندي
طب وريني شطارتك ما ينفعش هتتصل بي يبقى انا ادي لك الرقم اللي تكلمني عليه عاوز تتواصل مع ربنا اتفضل اطلب. اتنين اربعة اربعة تلاتة اربعة كل يوم. اتنين الصبح اربعة الضهر اربعة العصر. آآ آآ تلاتة المغرب اربعة العشاء
اي رقم غير كده ربنا مش هيرد عليك انت بتطلب رقم غلط اصلا وارنا مناسكنا ورينا يا رب ازاي نعبدك نعبدك ازاي بطريقة صحيحة
