يوم ما الناس هتمشي على الصراط الدنيا هتبقى ظلام دامس. ضلمة اللي هيقع هيقع في النار الايات بقى يا جماعة اللي جاية دي في منتهى البلاغة وفي في قمة التصوير الفني. الكلمات عبارة عن عدسات كاميرا بتصور لك المشهد. حاجة
اوعى تخيل معي كده. يوم ترى المؤمنين والمؤمنات يسعى نورهم بين ايديهم. قلنا بين ايديهم يعني قدامهم. فالمؤمنين والمؤمنات فيه نور منور قدامهم زي بتاع كشافات العربية كده وبايمانهم يعني في ايديهم اليمين
يبقى في ايديهم اليمين في حاجة كمان بتنور هو يقدر بقى يشاور يمين وشمال ويبص يمين وشمال اكنه ماسك بطارية النور اللي منور قدامهم ده هو نور الوحي القرآن اللي اتبعوه في الدنيا
والنور اللي في ايمانهم اللي في ايديهم اليمين ده هو العمل الصالح. الكتاب اللي خدوه باليمين. اصحاب اليمين هو الصدقة اللي اخرجوها في الدنيا هو ده اللي بينور لهم على الصراط يوم القيامة
وهم ماشيين هيسمعوا الملائكة بتقول لهم ايه اقرا معي اتناشر. بشراكم اليوم جنات تجري من تحتها الانهار خالدين فيها. ذلك هو الفوز العظيم الملايكة بتبارك لهم. مبروك مبروك. النهاردة انتم فزتم بالفوز العظيم. هتدخلوا جنات تجري من تحتها الانهار يعني جنات عالية على روابي وجبال
وهتشوفوا الانهار بتجري من تحتكم على فكرة ما انتوش قاعدين فترة مؤقتة لا خالدين فيها ايه الجمال ده اقرا معي تلتاشر واربعتاشر بقى يوم يقول المنافقون والمنافقات للذين امنوا انظرونا نقتبس من نوركم
قيل ارجعوا ورائكم فالتمسوا نورا. فضرب بينهم بسور له باب. باطنه فيه الرحمة ومن وظاهره من قبله العذاب ينادونهم الم نكن معكم؟ قالوا بلى ولكنكم فتنتم انفسكم وتربصتم وارتبطتم وغرتكم
الاماني حتى جاء امر الله وغركم بالله الغرور في هذا اليوم المنافقين والمنافقات اللي ادعوا الاسلام. لكنهم في الحقيقة حاربوا الاسلام. في الحقيقة كرهوا الاسلام في الحقيقة كانوا طابور خامس داخل امة الاسلام
ما فيش عندهم نور بينور قدامهم ولا في ايديهم عارف لما يكون الواحد على طريق سفر بيحصل له مشكلة في الكهربا بتاعة السيارة فتنطفي الكشافات والطريق مزلم الواحد بينتزر سيارة جاية منورة وبيطلع يجري وراها عشان يمشي في النور بتاعها. يقتبس من نورها. هم. المنافقين والمنافقات
على المؤمنين والمؤمنات وبيقولوا لهم بالراحة شوية. انتزرونا. عشان نقتبس من نوركم. احنا هنمشي ما عندناش نور. فهنمشي في النور بتاعكم اقرا كده. يوم يقول المنافقون والمنافقات للذين امنوا انظرونا نقتبس من نوركم. انظرونا يعني انتظرونا
عشان هم يقولوا نطارتك يعني انتزرتك انظرونا نقتبس من نوركم عشان نستفيد من النور بتاعكم. نفس الكلمة اللي كانوا بيقولوها في الدنيا كسخرية. خدنا على جناحك يا عم الشيخ. انتم ناس بركة ده احنا عايشين
دلوقتي قالوها بس مش سخرية لما وجدوا نفسهم في الضلمة فعلا قيل ارجعوا ورائكم فالتمسوا نورا. فضرب بينهم بسور الله وباب يتقال لهم ارجعوا اول الطريق وهاتوا نور من هناك
اول ما هيتدوروا عشان يبصوا يروحوا اول الطريق فين؟ يلاقوا سور راح نازل يفصل بينهم وبين المؤمنين والمؤمنات خلي بالك  قيل ارجعوا وراءكم مش المؤمنين اللي قالوه مبني المجهول عشان غالبا دول الملائكة اللي بيكلموهم. المؤمنين مش هيشمتوا في حد
قيل ارجعوا ورائكم فالتمسوا نورا وضرب بينهم بسور له باب. باطنه فيه الرحمة وظاهره من قبله العذاب لسة بيدوروا يشوفوا فين اول الطريق ده يقوم ارجعوا ورائكم فلتنسوا نور الملايكة
تقصد ايه؟ ارجعوا ورائكم فين؟ اول الصراط عشان ياخدوا نور من هناك لأ اللي هم الاغبياء المنافقين اللي فاكرين كده. ارجعوا وراكم يعني ارجعوا الدنيا. هاتوا نور من هناك من الحياة الدنيا
بالايمان الصحيح وبالعمل الصالح اللي انتم ما عملتهوش اللي مش هياخد نور معه من الدنيا هيبقى عنده ضلمة في الاخرة هيبقى في الضلمة في الاخرة هم بيدوروا لقوا سور راح نازل بينهم وبين المؤمنين
وضرب بينهم بسور له باب. باطنه فيه الرحمة وظاهره من قبله العذاب من ناحيتهم عذاب ومن ناحية المؤمنين رحمة وفي الصور فيه باب قيل هذا الباب هو الموت الذي يفصل بين العذاب والرحمة
اربعتاشر ينادونهم الم نكن معكم بندق بقى من فوق السور كده مع بعض قالوا بلى ولكنكم فتنتم انفسكم وتربصتم وارتبطتم وغرتكم الاماني. حتى جاء امر الله وغركم بالله الغرور بينادوا على المسلمين من خلف السورة. ينادونهم الم نكن معكم؟ احنا مش كنا معكم
خلي بالك من الالتفات في ازمة الافعال. ينادونهم مضارع ان قبلها ماضي وبعدها ماضي احداث اليوم الاخر واحداث القيامة بتزكر بالماضي. بصيغة الماضي. لكن هنا ينادونهم بالمضارع عشان يستحضر لك المشهد وكأنك موجود
وبيحصل قدامك ينادونهم فهيقعدوا يندهوا كتير وانت انت شايف كده استحضر لك المشهد الم نكن معكم مش كنا مع بعض ايه اللي حصل قالوا بلى ولكنكم فتنتم انفسكم وتربصتم وارتبطتم وغرتكم الاماني حتى جاء امر الله وغركم بالله الغرور
المؤمنين هيردوا ويقولوا ايوة طبعا كنا مع بعض لكن كنا مع بعض في الدنيا كمان ولكن انتم فتنتم نفسكم ولكنكم فتنتم انفسكم. اللي بيكفر بياخد قرار الكفر اولا. وبعد كده بيسوق الاعذار وبيتحجج حجج فارغة
الناس اللي بتفتن هي اللي بتفتن نفسها. فتنتم انفسكم وتربصتم وارتبطتم الارتياب هو الشك مع التهمة انتم شكيتم في الله وفي الرسول واتهمتم النبي بالكزب مش مجرد شاكين هو صادق ولا لأ. ده انتم ده انتم اتهمتوه بالكزب. ده اللي اسمه الارتياب
وتربصتم انتزرتم وانتم بتتمنوا هزيمة المسلمين ووقوع البلاء والمصائب بالمسلمين. فيه ناس جوة المجتمع المسلم تمنوا هزيمة الاسلام عشان ينقضوا عليهم وغرتكم الاماني حتى جاء امر الله وغركم بالله الغرور
