واذا قرأ القرآن فاستمعوا له وانصتوا لعلكم ترحمون ما ينفعش القرآن يبقى في الباك جراوند وانت قاعد بتزاكر طب وانت بتعمل اي حاجة القرآن يتلى يبقى لازم تجلس وتنصت بكل حواسك
اوامر تتلى من سيدك للتنفيز الفوري لكن اللي بيصحى الصبح يشغل القنوات بتاعة القرآن ويسيبها شغالة. فيه كده قنوات بتقعد شغالة اربعة وعشرين ساعة قرآن كان في قناة اسمها المجد ما اعرفش لسه شغالة ولا لأ. قناة المجد قرآن يتلى اناء الليل واطراف النهار
العيال بيصحوا الصبح لقوا القناة شغالة وبابا قاعد بيعمل تليفوناته ماما ايوة داخلة طالعة من الاوضة ولا فارق معها القرآن اللي شغال والاب والام فاكرين ان هم كده بيربوا ولادهم
انت بتربي ايه ؟ انت بتربي جوة ابنك ان القرآن مش مهم بابا بيصحى كل يوم الصبح يشغل الحاجة اللي مش مهمة. لانه ما بيركزش فيها وهي شغالة. لكن وقت ماتش الكورة بابا قاعد مش طايق حد يتكلم كلمة ومركز جدا
جدا جدا بيكون بيلعب معهم بيتفرج بمنتهى الاهتمام. وفي في البتاع ده في الراحة وقت البريك بين الشوطين. بابا بيقوم جري داخل الحمام اتاريه كان مزنوق ومش قادر يقوم وقت الكورة
لكن القرآن شغال وهو بيعمل تليفونات وعادي احنا بنربي غلط اصلا. العيال يعني الرسالة اللي وصلت للعيال ايه يا جماعة الكفار عارفين خطورة الانصات للقرآن اكتر مننا لان هم فاهمين تأثيره على الناس بيبقى ازاي. لذلك في سورة فصلت
ربنا بيقول في الاية ستة وعشرين سورة فصلت وقال الذين كفروا لا تسمعوا لهذا القرآن انتم يا كفار ما تسمعوش القرآن ده عشان تحافزوا على منكم والغوا فيه لعلكم تغلبون
يعني غلوشوا عليه عشان هم ما يسمعهوش وعشان الضعفاء ما يسمعهوش عشان النساء والعبيد ما يسمعوهوش لان دول كانوا اكتر ناس مضطهدة. فلما تسمعه تؤمن بيقولوا والغوا فيه غلوشوا عليه
