منزر مرعب الحقيقة حاجة مرعبة. اقرا معي بقى مية وتسعة. يومئذ لا تنفع الشفاعة الا من اذن له الرحمن ورضى له له قولا طيب يعني هنلاقي حد يكلم لنا ربنا
ويشفع لنا عنده  يعني احنا في الدنيا كنا ممكن نلاقي واسطة نقضي بها حاجتنا بسهولة بدل التعب بدل بتاع حاجة توفر علينا كده يوم القيامة ما حدش هيشفع لحد. نهائي لأ مش نهائي. امال ايه؟ اللي ربنا هيأذن له ممكن يشفع بحدود
فربنا هيأذن لبعض الناس. النبي صلى الله عليه وسلم سيشفع للبشرية شفاعة عامة حتى يبدأ الحساب. الحساب يوم الحساب يوم مدته طويلة جدا والناس بتغرق في عرقها ما فيش شربة ماية. ما في والدنيا حر والشمس مقتربة من الرؤوس. والناس هيقولوا
الحساب يبدأ ان شاء الله نخش النار. مش قادرين. ويبدأوا يروحوا لكل ما يشوفوا نبي يجروا عليه. اشفع لنا عند ربك عشان يبدأ الحساب. يقول لك انا نفسي لغاية ما النبي صلى الله عليه وسلم يؤذن له فيسجد تحت العرش ويشفع للبشرية كلها فيقال له ارفع رأسك يا
محمد واشفع تشفع فيشفع للبشرية. هذه الشفاعة يؤذن فيها للنبي صلى الله عليه وسلم. طيب. ويؤذن لبعض المؤمنين زي الشهداء ما يشفع لاخرين الشفاعة بتنفع للي باقي له درجة او درجتين على النجاح. لكن اللي خاربها في الدنيا شرك ومعاصي وزلم مش بينفعوا شفاعة
عشان بس بس الناس تبقى فاهمة يعني المهم هنا هو انه لو فيه شفاعة فهي باذن الله. اقرا معي مية وتسعة تاني يومئذ لا تنفع شفاعة الا من اذن له الرحمن ورضي له قوله. اللي ربنا هيأذن له. سورة البقرة من ذا الذي يشفع عنده
الا باذنه في صورة سبق ولا تنفع الشفاعة عنده الا لمن اذن له نرجع تاني لمشهد الناس اللي ماشيين مرعوبين في سلطة متابعين الداعي لا عوج له ويتخافتون يعني بيوشوشوا فلا تسمع لهم الا همسا. اقرا معي بقى مية وعشرة
مية وعشرة سورة طه يعلم ما بين ايديهم. يعني اللي قدامهم وما خلفهم ولا يحيطون به علما. بس هنا اللي قدامهم في الزمن. واللي خلفهم في الزمن يعني ايه هم في حالة من الخفلة ومش فاهمين حاجة ومش عارفين ايه اللي هيحصل لهم ولا دارين بايه اللي حصل لهم
ربنا هو الذي يعلم ما بين ايديهم يعني اللي هيحصل لهم. اللي قدامهم واللي حصل لهم وما خلفهم اللي فات من اعمالهم في الدنيا ربنا هو العالم بايه اللي هيحصل
وعالم باللي عملوه في الدنيا. ولا يحيطون به علما. هم مش عارفين بقى حاجة عن اللي جاي ولا عن اللي فات. وفي حالة من الذهول رهيبة خلاص؟ تاني مية وعشرة عشان نفهمها
يعلم الله يعلم ما بين ايديهم وما خلفهم لكن هم ولا يحيطون به علما هم مش محيطين باللي جاي مستقبلهم ايه ولا حتى دريانين باللي فات لكن ربنا هو اللي عارف اللي قدام واللي فات
مية وحداشر ربعمية وحداشر وعنت الوجوه للحي القيوم وقد خاب من حمل ظلمه الوجوه ستذل وستخشع لله بالانحناء في حالة من الركوع والسجود كل الوجوه ستنحني لله الحي القيوم. ليه؟ الكل مات وقام مرة اخرى عشان يتحاسب
الا الله فهو الحي الذي لا يموت القيوم. قائم على مخلوقاته وقائم على نفسه. يعني ايه؟ انت بتبصر وبتسمع والله بيبصر يسمع. لكن انت بصرك وسمعك بيضعف الله بصره مش بيضعف. سمعه مش بيضعف. ربنا قيوم على نفسه. الكل في حالة من الخضوع للحي
قيوم عنت الوجوه للحي القيوم طب مين اللي فاشل وقد خاب من حمل ظلمه. الفاشل هو اللي جاي يومها. ما احنا قلنا الوزر الانسان جاي شايله في فوق دماغه وقد خاب من حمل ظلم الفاشل والخايب هو اللي هييجي بيحمل وزر الظلم
الظلم للاخرين او ظلم النفس بالشرك او المعاصي. شو عملك ايه ؟ بص انا بصراحة ما زلمتش حد في حياتي لكن اه مشرك اه مشرك انت زلمت نفسك عبدة المسيح انت زلمت نفسك
عبدت اصنام زلمت نفسك ما عبدتش خالص. لكن طيب وكويس مع الناس انت زلمت نفسك. وقد خاب من حمل ظلما. اي ظلمة ظلم هنا نكرة. اي ظلم ظلم للناس او ظلم للنفس
كلمة صلب كلمة واسعة جدا وفضفاضة جدا وبتحمل معاني كثيرة جدا حاجة مخيفة الحقيقة. اقرا معي مية واتناشر عشان دي هتطمنا قبل ما نقفل بقى النهاردة انا تعبت قوي بصراحة من الاية بتاعة النهاردة مرعبة. اه ربنا يطمنا ومن يعمل من الصالحات
وهو مؤمن فلا يخاف ظلما ولا هضما. ما تخافش. لو انت مؤمن وبتعمل الصالحات لن تخاف يوم القيامة. ليه؟ ربنا سيرزقك الشعور بالامن. اللهم ارزقنا الشعور بالامن يوم القيامة لا تخاف ظلم واصلا ربنا لا يظلم احدا. لا مؤمن ولا كافر
ولا هضما. يعني ايه؟ حقك مش هيهضم كل اللي كل عمل عملته متسجل ما فيش عمل صالح سقط سهوا من نعم ربنا علينا في الدنيا اننا بننسى اعمالنا الصالحة عشان ما نستكترهاش
فبالتالي نعمل اعمال صالحة اكتر. لكن انت متخيل لو انت فاكر كل عمل صالح عملته في حياتك تبقى مصيبة مش هتعمل اعمال صالحة تاني. لكن لأ ربنا بينسيك الاعمال الصالحة فتشعر انت محتاج تعمل اعمال صالحة اكتر فتعمل اعمال صالحة اكتر. لكن ما تخافش هتيجي يوم القيامة
لو انت مش فاكر ومش مسجلها هي متسجلة صوت وصورة وما فيش حاجة تاني الاية مية واتناشر ومن يعمل من الصالحات وهو مؤمن فلا يخاف ظلما ولا هضما التدبر القلبي هنا يخلينا نقول ايه ؟ اللهم اجعلنا منهم يا رب العالمين
