نجيب مين بقى نجيب اتنين رجالة يشهدوا ما لقيناش اتنين رجالة. هاتوا راجل وامرأتين. طب ليه امرأتين هي المرأة بنص راجل لا ما حدش قال المرأة بنص راجل ربنا قال ان تضل احداهما فتذكر احداهما الاخرى. يعني هي واحدة اللي هتشهد. والتانية هتذكرها. فالقاضي لما بيجي يومها
لو فيه خلاف حصل وبيجي له امرأتين بيسألهم من منكما الشاهد ومن منكم المذكرة طيب ده معناه ان الشارع الحكيم الذي شرع هذا الشريعة هذه الشريعة لا يثق في النساء؟ لا ابدا
ليه ؟ ما هو قال امرأتين. طب ما هو قال راجلين يعني لما قال اثنين من رجالكم هل ده رجلين من رجلكم؟ هل ده معناه ان هو آآ مش بيسق في الرجال؟ لا بصوا يا جماعة
الفرق بين الشريعة الاسلامية واي تشريع اخر في الدنيا هو ان الشريعة الاسلامية غير وارد فيها اطلاقا ان اي حد يتزلم مش وارد ان حد يتزلم ابدا بالتالي كل ما الموضوع اللي فيه شهادة كان خطير
كل ما كان التأكد والتوثيق مطلوب اكتر مسألة مسلا زنا المحصن اللي فيها حكم اعدام خيانة زوجية فيها حكم اعدام اتنين رجالة ما يكفوش تلاتة رجالة ما يكفوش لازم اربعة رجالة. الله! ليه ؟ لان الامور المترتبة على الشهادة
خطيرة بالتالي احتجنا توثيق اكثر طيب المرأة بيجي لها قبل الدورة الشهرية يوم او يومين في حاجة اسمها يعني بي ام اس بيسموها اللي هي آآ اضطراب ما قبل الدورة الشهرية
والستات عارفين كويس اوي اليوم ده. بيبقوا تعبانين فيه وقدرتهم على التركيز بتبقى ضعيفة وبياخدوا اجازة من الشغل بل وانا عندي الحلقة اللي هي بتاعة شهادة المرأة اللي موجودة في دورة رد الشبهات انا جايب فيها صورة من القانون الكندي والاسترالي
والانجليزي انه عن جرائم معينة او او آآ او حاجات معينة بيسموها آآ يعني سوابق قانونية. في بعض القضايا ان لما آآ آآ اثبت الدفاع بتاع المتهمة انها لما ارتكبت الجريمة
كانت اسناء البي ام اس اللي هي تم تخفيف العقوبة عليها سواء سرقة او قتل او غيره. بيتم التخفيف العقوبة لو تم اثبات انها كانت في المرحلة دي. في كندا واستراليا وبريطانيا
لان دي ده وقت بتبقى في حالة من الاضطراب شوية. طيب نفترض ودي حاجة وردة. وردة بنسبة لو هي لو هو يوم كل شهر وارد بنسبة واحد على تلاتين. طب ما ازا ممكن واحد على تلاتين يتزلم. انها تكون في اليوم ده
تعبانة تركيزها ضعيف ايا كان  في الحالة دي اختها بقى التانية اللي معها هتفكرها اما تقول لها لا انا مش فاكرة لها يا وفاء. ده كان لازم يسلموا المطبخ في مايو مش في يونيو. فاكرة لما احمد جاي من عارف الستات بقى لهم طريقتهم ياكلوا مع بعض. فهي هتفكرها
وايه رأيكم ان في حالات لا تقبل فيها شهادة النساء اطلاقا انا اسف انا اسف. لا تقبل فيها شهادة الرجال اطلاقا لازم امرأة عشان تشهد وامرأة واحدة بس تكفي مسلا وحاجات خطيرة اثبات النسب
لو في نزاع على نسب طفل اسناء ولادته وكل ام قالت ده الولد اتلخبط لازم امرأة اللي تشهد والرضاعة مسائل خطيرة بتدمر اسر. انا فاكر ان في الفين واتناشر كان عندي حالة صعبة جدا
زوج وزوجة عندهم اربع عيال وام الزوجة جت بعد كل ده هي ما كنتش عارفة يعني بنتها كانت اتجوزت هم هم كانوا مش مسلمين واسلموا والست كانت آآ الست ما زالت حتى مش مسلمة. المهم
ام الزوجة قالت لها ايه الكلام ده ؟ ده الولد ده راضع مني. وانا رضعت وقاعد عندي اسبوعين بيرضع. يعني كمان رضع اكتر من عشر رضعات مشبعات دي شاهدة واحدة ومش مسلمة وهدت البيت
هدت البيت. الشيوخ حكموا بالتفريق بين الزوجين لو عشر رجالة شهدوا ما تقبلش شهادتهم. وامرأة واحدة وكافرة وقبلت شهادتها فالمسألة مش مسألة رجالة وستات وشغل العيال اللي بيحصل دلوقتي والذكورية لا لا لا
ربنا ما عندوش الكلام ده. ربنا لا يحابي احد. اهم حاجة شرع ربنا ما حدش يتزلم فيه. بس خلاص طالما فيه احتمال لوقوع زلم نتيجة توهان او نسيان او اضطراب
بيتحط نزام لتفادي الموقف ده. خلص الموضوع؟ طيب طيب ليه الرجالة ما يقبلوش في موضوع الرضاعة؟ لان عادة الرجال لا يجلسون والنساء بترضع فلا تقبل شهادة الرجال في الرضاعة. بس خلاص
