وان خفتم الا تقسطوا في اليتامى فانكحوا ما طاب لكم من النساء مثنى ثلاثة ورباع فان خفتم الا تعدلوا فواحدة او ما ملكت ايمانكم. ذلك ادنى الا تعولوا واتوا النساء صدقاتهن نحلة. فان طبن لكم عن شيء منه نفسا
هنيئا مريئا ربنا بيحذر دايما من اكل حقوق الناس وبوجه خاص الايتام بس حقوق الايتام مش فلوس شركة ورثوها عن ابائهم فقط امال ايه كمان ربنا حذر طبعا زي ما قلنا كده يعني ربنا حذرنا في الاية اتنين من اكل الاموال بتاعتهم اللي احنا اوصياء عليها. ولا تأكلوا اموالهم الى
انه كان حوبا كبيرا. اللي هي الاموال اللي ايه؟ اللي تركها لهم ابوهم. لكن المال مش بالضرورة مال موروث مش بالضرورة مال موجود ممكن يكون مال سيأتي لليتيم ازاي ممكن تكون يتيمة
وخلاص كبرت وعلى وش جواز وهتبقى عروسة. العروسة بيجي لها ايه ؟ بيجي لها مهر اول ما اليتيمة هتبلغ سن الزواج هييجي عريس والعريس هيدفع مهر الاتفاق على المهر بيتم مع مين؟ في حالة العروسة اليتيمة اللي ابوها ميت هيتم مع الولي بتاعها مع الوصي على شؤونها
الشريعة الاسلامية لم تترك ثغرة لا يظلم فيها احد هذا الوصي على اليتيمة ممكن يكون مش من محارمها وممكن هو نفسه يكون يجوز له ان هو يتزوجها هو مش بالضرورة يكون عنده سبعين سنة يعني
ما يمكن عمها وعندي ابقى اسف يعني ابن عمها مسلا وعنده مسلا اتنين وعشرين سنة. وهي خلاص تمت آآ اتناشر تلتاشر اربعتاشر فممكن يتزوج  في الحالة دي هنا في تضارب مصالح
لان الوصي عليها وعلى مصالحها هيحاول يجيب لها اعلى مهر. هيفاوض العريس يقول له لأ انا بنتنا دي مش اي ما تقل بنت خالتها مش هيحاول يجيب لها على حاجة
بس في نفس الوقت لما يبقى هو العريس او ابنه مسلا العريس من مصلحته انه ما يدفعش مهر غالي دخلنا في تضارب مصالح  ازاي نفس الشخص يقوم بدورين عكس بعض؟
ممكن يهضم حقوق اليتيم هو كعريس عايز يدفع اقل حاجة وهو كوصي عايز لها اعلى حاجة فربنا قال الاتي وان خفتم الا تقسطوا في اليتامى فانكحوا ما طاب لكم من النساء مثنى وثلاث وربع
يعني الخوف ان خفتم يكون من شيء متحقق او مظنون. شيء انت بتظن انه ممكن يحصل يعني ممكن كده وانا قاعد في البيت اشوف ثعبان داخل من الشباك اللي ورايا ده
فخاف من خطر محقق او اخاف انه يدخل من الشباك ثعبان فاقفله قبل ما انام لان في تعابين دخلت على بعض الجيران في المنطقة. وسمعت الكلام ده. فده خوف من امر مظنون. اظن انه ممكن يحدث. وارد
ما يحدث. طيب الوصي على اموال ايتام ومنهم بنت بلغت سن النكاح. وعنده ارادة يريد ان هو يتقدم لها ويخطبها اذا خاف انه ما يعدلش معها. مش هيديها اعلى مهر
لان هو لو عايز يبقى لازم يديها اعلى مهر موجود في المجتمع في البنات اللي في سنها عشان يبقى ضمن لكن اذا خاف انه ما يعدلش الاية بتقول النساء غيرها كتير. رح اتجوز اتنين تلاتة اربعة وابعد عن البنت دي عشان ما تزلمهاش
بس هو ده المعنى. شايفين ناس فاهمة ان الاية دي هي اية تعبيح تعدد الزوجات ودي اية تعدد. تعدد الزوجات مباح من قبلها اصلا الاية دي هي اللي حددت العدد باربعة
لكن الاية مش عن كده اصلا الاية بتقول وان خفتم الا تقسطوا في اليتامى عاوز تتزوجها يبقى تدي لها اعلى مهر يدفع للبنات اللي زيها بيسموه مهر المثل المجتمع كله عارف كم تقريبا احنا في القرية دي معروف مهر البنت اللي زيها بتاخد كم. معروف
يزود عليه كمان ايه رأيك بقى عشان تبقى متأكد ومطمئن انك لن تزلمه لو مش هتعمل كده فالستات غيرها كتير فانكحوا ما طاب لكم من النساء. مثنى وثلاثة ورباع ما حبكش دي بالزات. ده المقصود
