اقروا معي بقى اخر الاية ستة والاية سبعة وفكروا فيها شوية عجيبة جدا الحقيقة وويل للمشركين الذين لا يؤتون الزكاة وهم بالاخرة هم كافرون يا ويل المشركين اللي مش بيدفعوا الزكاة دول
مش غريبة شوية انا كنت افهم ان الاية تكتفي بمسلا ايه وويل للمشركين الذين هم بالاخرة كافرون. ماشي مشركين بيعبدوا اصنام. يبقى المشكلة بتاعتهم ان هم كافرون بالله كافرون بالاخرة. مشركين. لكن مشكلتهم هم ما بيدفعوش الزكاة
مش غريبة شوية دي محتاجة تفكير كتير الحقيقة  يعني الزكاة عبادة مالية ايه اللي جابها لامر عقائدي زي الشرك او التوحيد؟ او الايمان بالبعث والنشور والحساب؟ ليه ذكرت الزكاة؟ ده حتى الزكاة كمان في مكة ما كنتش اتفرضت لسة
الزكاة فرضت بانصبتها الشرعية في المدينة في السنة التانية بعد الهجرة. الانصبة الشرعية يعني ربع العشر اللي هو اتنين ونص في المية على الدهب والفضة والفلوس يعني نصف العشر في الزراعة اللي بنستخدم فيها الري عشان في مصاريف للري
العشر في الزراعة بالمطر ناس كده زي اللي بيزرعوا في ماليزيا طول النهار بترخ وطول النهار بتنطر عندهم مش محتاجين آآ ري دول يدفعوا عشرة في المية الخمس عشرين في المية اسمها زكاة الركاز دي تطلع على البترول وعلى الغاز الطبيعي واي حاجة طالعة من الارض فوسفات حديدة
زكاة الانعام ابل بقر اغنام خيول نحل عليه ايضا العسل عليه زكاة الانصبة بالتفاصيل فرضت بعد الهجرة لكن في القرآن المكي ذكرت الزكاة عدة مرات وده بيقول انها كانت واجبة ولكن مقدارها كان تطوعي
ما كانش اتعمل لها قانون يعني اللي عنده مال كان بيتصدق على فقراء المسلمين وبيشتري العبيد بتوعهم وبيحررهم زي سيدنا ابو بكر وعثمان بن عفان كل دول. طيب وهكزا طب ليه في الاية دي
والنبي عليه الصلاة والسلام بيكلم المشركين بتوع قريش يقول لهم وويل للمشركين الذين لا يؤتون الزكاة امر عقائدي ليه يخلطه بامر من امور المعاملات ده يوريك اول حاجة اهمية الزكاة
ان الكفر والشرك هيجعلوا المجتمع كله يحرم من المعاملات اللي بتصلحه لان الزكاة بتؤدي الى اطعام المساكين وكسوة الفقراء وعلاج الايتام والفقراء بس الزكاة هنا استخدمت لتفظيع امر الشرك. يعني لبيان فظاعة الشرك
صحيح ان الايمان ده قرار فردي كل فرد حر يختار الايمان او يختار الكفر. لكن القرار الخاطئ لو حد اختار الكفر وده قرار خاطئ لما واحد بيتخزه بيحرم المجتمع كله
من خير كان هييجي لو كان اسلم. وهو الزكاة اللي كانت هتعم على المجتمع. فمنها زكر الزكاة تفزيع لامر الشرك وايضا تفظيع لمنع الزكاة. لان فيه بعض المسلمين مقصرين في دفع الزكاة بتاعتهم
فالمسلم المتدبر للايات دي يدرك خطورة منعه لاي جزء من اموال الزكاة لان ربنا ربنا قرنها بالشرك هنا
