طيب احنا دلوقتي بقى خلاص نرجع تاني لسورة محمد. قدام فريق اختار الحق وفريق يختار الباطل الفريق اللي اختار الباطل بيصد عن الحق كمان ده مش بس اختار الباطل. لأ ده كمان بيصد عن عن الحق
اول اية الذين كفروا وصدوا عن سبيل الله الفريق اللي اختار الحق صبر كتير بس اعدي نفسه واصبح عنده القوة اللي يدافع بها عن الحق يبقى متوقع ايه فريق اختار الحق
وصبر كتير اوي على الاضطهاد وعلى الزلم وفريق اختار الباطل وعمال يعتدي على الفريق ده ويصد عن الحق. الفريق اللي عنده على على حق بقى جاهز. متوقع ايه؟ صدام. خلاص سيحدث تدافع بين
فريقين اقرا الاية اربعة. فاذا لقيتم الذين كفروا فضرب الرقاب حتى اذا اسخنتموهم فشدوا الوثاق. فاما منا بعد واما فداء تضع الحرب اوزارها ذلك ولو يشاء الله لانتصر منهم ولكن ليبلو بعضكم ببعض. والذين قتلوا في سبيل الله
فلن يضل اعمالهم الاية دي من اكتر الايات اللي استغلها اعداء الاسلام لالقاء شبهات على الاسلام. انا فاكر فيه منازرة احدى الجامعات الامريكية من عشرين سنة واحد من الناس اللي بتكره الاسلام جدا
وقف قال لي هو كان في منازرة يعني كانت جامعة في واشنطن ديزي انتم عندكم في قرآن اية في منتهى العنف. وبتحث على الكراهية والقتل بل وقطع رقاب الناس المخالفة لكم في العقيدة
شفت الكلام قد ايه واضح انت متخيل الكلام ده بيتقال في مجال اكاديمي قدام طلاب وقدام دكاترة تشويه رهيب للاسلام قلت له فين الكلام ده ؟ قال لي اهو فاذا لقيتم الذين كفروا فضرب الرقاب
يعني لو شفت يا مسلم واحد مش مسلم في السوبر ماركت. اقطع راسه  انا فاكر ان المثال ده انا اديته للجمهور عشان اوريه من الجملة دي معناها اي جملة ممكن معناها يتغير لو قصيت كلمة واحدة منها تغير معنى الجملة تماما
قلت لهم لو حد سألني عن القطة بتاعتي اقول له ممكن مايكات اسبريتي يعني القطة بتاعتي شكلها وحش التعبير بالانجليزي لو قصيت كلمة بس كلمة واحدة. تبقى انا قطتي جميلة. عكس بالزبط اللي اقصده. كلمة واحدة تتقص. تعكس معنى الجملة كلها
احنا بندي مسال دايما من القرآن ولا تقربوا الصلاة وانتم سكارى لو اتقصت وانتم سكارى تبقى ولا تقربوا الصلاة. انت متخيل يعني ايه؟ يبقى ربنا بيقول لنا ما تقربوش من الصلاة. ما تصلوش
هو بقى بيلعب اللعبة القزرة بتاعة القص واللزق في القرآن عشان يغير معنى الاية الاية بتقول بمنتهى الوضوح انك مش لما تقابلهم في السوبر ماركت  اقرا معي فاذا لقيتم الذين كفروا فضرب الرقاب حتى اذا اثخنتموهم فشدوا الوفاق فاما منا بعد واما فداء حتى
اتبع الحرب اوزارها. يبقى مش في السوبر ماركت بقى. ده في ميدان القتال. ده في الحرب يا فندم. الحرب دلوقتي بضرب النار. صواريخ ورصاص وقنابل. زمان كانت بالسيوف زمان كان اسمه ضرب الرقابة. القتال دلوقتي اسمه ضرب نار
لكن زمان اسمه ضرب ضرب الرقاب يعني قتال بالسيوف ربنا بيقول لما تواجهوا عدوكم من الكفار في ميدان القتال قاتلوهم حتى تنتهي الحرب. حتى تضع الحرب اوزرها ايه الغريب في كده
يعني انت عايز ربنا يقول لنا ايه ؟ قاتلوهم بالراحة ازاي يعني وبعدين انت ليه قطعت كلمة الحرب؟ عشان تشوه الاسلام وتبين ان القرآن بيأمر المسلمين بانهم يقتلوا غير المسلمين في اي مكان يقابلوهم فيه
بالتالي انت بتخوف الطالب ده من زميله الطالب المسلم اللي جنبه اسألك سؤال بقى هو انت ليه قطعت كلمة الحرب؟ لازم تقول لنا يا اما قطعتها بالقصد او بغير قصد
لو قطعتها بالقصد ما انت قاصد تضلل الجمهور لو قطعتها بدون قصد يبقى قطعتها بجهل يبقى عليك واجب تعمله قبل ما تيجي تتكلم عن الاديان الاخرى زي كده رحت سايب الميكروفون وباصص له
تحولت الانزار كلها قاعدين مستنينه. انت قطعتها بقصد يا مضلل ولا بدون قصد يا جاهل؟ طبعا هو كده يعني انت كده هو كده شخصيته نفسها يعني انت انت بتطعن في مصداقيته نفسها او في علمه
الحاجة التانية قلت له الحاجة التانية انت بتخوف الناس من كلمة فضرب الرقابة. ضرب الرقاب كناية عن القتال. هو المسلم في الحرب يعني عشان كلمة فضارب الرقاب لا يجوز للمسلم وهو بيقاتل العدو وبيبارزه بالسيف. انه مسلا يضربه في بطنه او في رجله
لا يجوز. لا ازاي ده الاية الة الرقاب. يبقى لازم المسلم ينشن على الرقبة. لأ. لأ ضرب الرقاب كده يعني القتال زمان لانه كان بالسيوف. بس خلاص النهاردة القتال بيبقى بالرصاص. فاصبح اسمه فضرب النار. كناية عن القتال برضه
لكن في طرق تانية للقتال النهاردة الطائرات المسيرة مش عارف الغام مش عارف في في وسائل اخرى للقتال. هل بنقول لأ لازم ضرب النار فاعداء الاسلام بيستغلوا اي كلمة عشان يقصوها ويخرجوها خارج السياق التاريخي واللغوي بتاعها ويشوهوا الاسلام
طيب طب اللي عاوز يعرف بقى الفرق بين الاسلام والحضارات الاخرى حضرات ايه؟ ثقافات اخرى. ما فيش داعي لكلمة حضراتكم في ثقافتهم لما تخضع العدو في الحرب تجهز عليه. خلص عليه بقى
اقتله وتتخلص من عدوي لاحزوا ربنا قال ايه في الاية دي ؟ ما خدناش بالنا احنا العالم كله يعرف ان حتى لما بنحارب هدفنا مش قتل العدو مش الاجهاز على العدو فقط تأديب العدو. عشان ما يعتديش علينا تاني. اقرا الاية اربعة كويس ولاحز معي بتقول ايه. فاذا لقيتم الذين كفروا فضرب الرقاب حتى اذا
خنتموهم فشدوا الوثائق. اثخنتموهم يعني اخضعتموهم لما تلاقي كده انسان ابتدى يمشي على مهله كده ومش قادر يضحك يقول ايه تخنت ولا ايه! تخنت! سخنت الست بتضرب الدقيق كده وتعمل عجينة حتى تصبح العجينة سخينة. يعني تخينة يعني ما بتتحركش. فضربة الرقابي حتى اذا اسخنتموه
يعني لغاية ما تسيطروا عليه لغاية ما تعجزوهم تخضعوهم خلاص يتعبوا الحرب خلصت يعني فرصة بقى وهم تعبانين نقتلهم زي الثقافات الاخرى؟ لأ اسخنتموهم ها تشد الوثاق يبقى فضربة الرقاب دي لما كانوا قادرين يقاتلوا. لكن لما يعجزوا عن القتال خلاص كلبشات واسرى
لكن ما يقتلوش. والاسير لا يقتل الاسير وعمل معاملة كريمة ربنا بيوصف اهل الجنة. استحقوا الجنة لانهم عملوا ايه في الدنيا. فقال ويطعمون الطعام على حبه مسكينا ويتيما واسيرا اه
انما نطعمكم لوجه الله لا نريد منكم جزاء ولا شكورا. المسلمين في بدر لما سمعوا الاية دية وكان الطعام عندهم قليل اطعمه الاسرى واكلوا بواقي الطعام مش احنا يا باشا قلت له قلت له كده مش احنا اللي بنعزب الاسرى في سجن ابو غريب ولا احنا اللي بنعزب الاسرى في جوانتانامو
ها طيب يبقى الحرب في الاسلام ليست للقضاء على العدو خالص. الحرب في الاسلام لتأديب العدو وكفوا عن الظلم اللي بيعمله في المظلومين هنا بقى في بقى طبعا جهاد الطلب. جهاد الدفع. هذا تقسيم علمائي. علمائي اللي قسموا التقسيم ده
مش تقسيم قرآني ولا تقسيم نبوي يبقى ما بقولش علماء غلط. لكن ممكن يكون كان مناسب لوقتهم ومش مناسب للنهادرة لوقتهم. فاحنا مش متقيدين بتقسيم علمائي ليس قرآني ولا نبوي
جهاد جهاد الدفع للدفاع عن النفس. انا ما بقولش جهاد جهاد الدفاع عن النفس. لا مش لازمة ولا طلب يعني انا امشي اطلب انا الناس للحرب. حتى لو هم مسالمين او مش عايزين يقاتلوني. لأه برضه
الجهاد هو للدفاع عن المظلومين. سواء احنا او غيرنا عشان كده حتى كلمة جهاد الدفع انا ضدها للدفع معناها ادفع عن نفسي بس لأ الجهاد للدفع عن المظلومين وفيه فيلم
اسمه الجهاد ضد الارهاب عملناه واترجم سبعتاشر لغة. انا حطيت من ساعة على تويتر بيتهيألي حطيته برضو على الفيسبوك الفيلم العربي. اتفرجوا عليه. الفيلم ده فيه عشر متحدثين نصهم مش مسلمين. منهم اتنين يهود وبيدافعوا عن مفهوم الجهاد في الاسلام. طيب
ده بصوا يا جماعة ازن ما حدش يقدر يختلف معي بان الاسلام هو اكتر دين اسيء فهمه سواء من غير المسلمين او من المسلمين انا بقول لكم بقى الجهاد هو اكتر مفهوم في الاسلام اسيء فهمه
فالجهاد هو اكتر مفهوم اسيء فهمه في اكتر دين بيساء فهمه. الموضوع ده مهم جدا والفيديو بتاعنا من اتفرجوا عليه كزا مرة. وعلى فكرة الموسيقى التصويرية بتاعته عاملها حمزة نمرة
