السلام عليكم ورحمة الله وبركاته اهلا بحضراتكم. ازي اخباركم انا قلت نطلع كده النهاردة نسخن قبل بكرة بقى لنا كتير بتاع ايه ست اسابيع مسلا ولا حاجة ما ما عملناش لايف مع بعض
وآآ احنا متعودين بقى لنا حوالي تلات سنين اكتر من تلات سنين دلوقتي تلات سنين ونص او داخلين في اربع سنين مارس الجاي يبقى اربع سنين بنعمل لايف تقريبا اه اول تلات سنين كان كل يوم
اللي هم تدبر القرآن الكريم مقاطع حفظ التجول وبعد كده بقينا نعمل مرة او مرتين في الاسبوع اسماء الله الحسنى آآ وانقطعنا ست اسابيع وبكرة ان شاء الله هنرجع مع اسم الله الخلاق. وان شاء الله بعد كده نستمر ان شاء الله في اسماء الله الحسنى مرة في الاسبوع
لان هيكون عندي بعض الشغل كده والمشروعات هقول لكم عليها دلوقتي طبعا انا بعتزر عن الفترة الماضية آآ كان عندي اسباب تخليني ما اقدرش آآ آآ اطلع يعني الاسباب دي المعلن منها والغير معلن
المعلن منها اللي انا قلته ده حقيقي يعني كان عندنا آآ آآ سواعد الاخاء متصورة في تركيا وكان بعد كده عندي ذكرى وعبرة ولسه مخلص تصويرها امبارح تصوير لسه بقى شغال يعني المونتاج شغال
آآ فده طبعا بياخد وقت لكن بامانة كان ممكن اكمل آآ يعني اسماء الله الحسنى مرة في الاسبوع بس انا ما كنتش قادر انا كانت اعصابي تعبانة جدا يعني انا كنت بجز على سناني بشكل رهيب خلى يعني يجي لي صداع ويبقى بتعبان شوية. اول مرة الجز على السنان
دواء يقل او يختفي كان اول يوم الهدنة وبعد كده يبتدي يرجع تاني بس بالراحة لكن آآ انتم طبعا عارفين كويس قضية فلسطين بالنسبة لي عاملة ازاي تاخد حيز من آآ
من اهتمامي ومن دماغي ومن كل حاجة بيتر بشكل كبير فلما يحصل حاجة زي كده آآ اكيد ببقى منشغل بها جدا لدرجة اخيه مش قادر اركز انا بعتزر يعني. اكيد ان شاء الله خير
اه خلينا ناخد منكم اسئلتكم آآ اولا بالنسبة لذكرى وعبرة. عشان تبقوا عارفين السنة دي ذكرى وعبرة في ذكريات بس مش كتير اوي لان انا يعني حاولت اخليها البرنامج المرة دي يكون مفيد بالزات للناس اللي بتربي
اقول لكم على حاجة برنامج ذكرى وعبرة المرة دي فيه سلسلتين طوال سلسلة عن شبهات قوم لوط الجدد وتفنيد الشبهات ديا دي بتاعة اربع حلقات وبعد كده ازاي الانسان يربي اولاده بطريقة يضمن بها لما يحصلش عندهم
الانحرافات الجنسية خلاص فدي تسع حلقات لوحدها ومأجلهم مخليهم في الاخر اخر حلقات في ذكرى وعبرة. المعاد طبعا البرنامج بتاعنا ده بيبقى احيانا عائلي. الناس بتحب تسمعه على الفطار بتاع كده يعني. فاي واحد يبقى عارف ان اخر
التلت الاخير هيبقى عن الموضوع دوت عشان لو ايه حد عايز يبقى يعني حزر شوية في في الناس اللي موجودة او حاجة زي كده يعني  الحلقات اللي قبلها التلت التاني
عن الطوفان طوفان الاقصى والتغييرات اللي هيؤدي اليها آآ ما اعرفش انتم واخدين بالكم ولا لأ؟ انه ده حدث ضخم جدا في تاريخ العالم والعالم لن يعود ابدا كما كان قبل
سبعة واكتوبر وده آآ هنتكلم فيه في عدة حلقات وازاي ان فيه فرصة كبيرة جدا الجيل الجديد جيل المسلمين الجديد عشان يقتنص هذه الفرصة الناس اللي بتقول ما لحقناش نعمل حاجة ومش عارفين نعمل حاجة وحكومتنا قافلة علينا ومش عارفين نعمل لهم حاجة هتعمل لسه
اتفرجوا على الحلقات بتاعة ذكرى عبرة بتتكلم عن الطوفان خلاص اه العشر حلقات الاولانين هيكون فيه سلسلة صغيرة كده تلات حلقات عن السيمانيزم ورأيي في المسألة دية وازاي يتحل ايه المشكلة دي؟ او اللي هي بتؤدي الى بعض المشاكل دلوقتي
اه لان انا شايف ان الطريق اللي ماشيين فيه الناس اللي بتحاول تحل المشكلة دي مش مش هيحل وهيعقد الدنيا اكتر فدا عامل زي تلت حلقات عن الموضوع دوت تاريخ الموجات المختلفة اللي في المشاكل فيها ابتدت امتى اه ازاي نهندم
احنا الموضوع ده وكده يعني  فده بالنسبة لذكرى وعبرة بالنسبة لايه بقى اللي احنا يعني اللي هيشغلني بقى الفترة اللي جاية ديت ان شاء الله مش هيشغلني عن اسماء الله الحسنى. اسمائه الحسنى خلاص هتبقى ان شاء الله مرة في الاسبوع او مرتين
بالاسم لو الاسم بيحتاج آآ حلقتين هنعمله في حلقتين. جمعة وسبت مسلا لو محتاج حلقة واحدة يبقى هنعمله في حلقة واحدة لكن انا الفترة القادمة هبدأ اشتغل على مشروع تدبر القرآن للاطفال
انا عامل حلقة في زكرى قريبا عن الموضوع دوت ازاي نعلم الاطفال التدبر يعني احنا عندنا تجربة عملناها في تركيا كانت ناجحة جدا. وان شاء الله هنشتغل طبعا ده مشروع هياخد عدة سنوات عشان تبقوا عارفين
لكن آآ الله المستعان هيكون هو ده اللي احنا بنعمله ان شاء الله طيب خلينا نشوف كده اللي عايز يسأل سؤال اكتبوا في الكومنتات بتاعة الفيسبوك او اليوتيوب هي دي بس اللي بشوفها
انتم عارفين تعالوا نشوف كده ايه اسئلتكم ايه لو حد عمل سؤال لازم يحط ايدي علامة استفهام عشان اقرا الكومنتات كتيرة يعني ارجو الرد على سؤال ينتابني ينتابني كمسلم ولا اعرف الجواب له. ماشي. فين بقى السؤال
استازة جنى اكتبي السؤال ارجو السؤال فين السؤال كتبتيه قبل كده مسلا ولا مش واخد بالي؟ شايف سؤالك. ارجو الرد على السؤال. طب وفين السؤال؟  هل عندكم برامج دينية للاطفال باللغة الانجليزية؟ ايوة الجيمز بتاعتنا باللغة الانجليزية
عندنا الجيمز بتاعة آآ مؤسسة جسور اللي هي وسيف ذاتلز واخر واحد عملناه اللي هو اللي هو فريسكي اوف تو برنسيس   ايه بقى السؤال بقى الاستازة جنا اهي اهي لعل تموت الحيرة في قلبي بجوابك. ماشي ها
القسام ايه بقى؟ ايه ما رأيك في شكر القسام لايران والحوثيين وتأييدها لنظام بشار الاسد؟ اليس هذه نقطة مهمة ما لكيش دعوة اللي مش عاجبه ينقط بطاقته ده اللي لازم لازم الناس تفهمه يا جماعة
اصعب ما يكون اصعب موقف ان الانسان يكون في الحكم المعارض حاطط رجل على رجله عمال ينتقد. انما اللي في الحكم ده مطلوب يأكل ويشرب شعب كامل محطوط تحت الحصار ويقبض مرتبات لمليون ونص واحد كل شهر
اللي مش عاجبه ينقط بطاقته هقول اكتر من كده ايه؟ وبعدين قعدنا ننتقد الكلام ده بقى لنا سنين وطلع ان هم كل ده بيستفيدوا وبيعدوا نفسهم يا جماعة لو سمحتم
اللي ما بيفهمش في حاجة ما يتكلمش. بس خلاص الناس اللي ما بيفهمش في حاجة يبطل يكمل. ارجوكم بطلوا تنصحوهم الناس طلعت فاهمة كويس جدا وبتعد نفسها كويس جدا وشغالة كويس جدا. ابوس ايديكم حلوا عنهم
حلوا عنهم. قسما بالله انتم اللي مش فاهمين مش هم. والله العزيم. يعني هم اسبتوا لنا كده اسبتوا ان احنا اللي عمالين ننتقدهم في الموضوع دوت طلعنا احنا اللي مش فاهمين حاجة
انا مالي انا ومال عقيدة اللي بيساعدني وواحد بيساعدني ومش لاقي حد يساعدني غيره. هاخد مساعدته. ايه المشكلة يعني مطلوب مني اطلع اقول له شكرا ما اقولوش شكرا كمان حاجة غريبة جدا الحقيقة
على فكرة انا مش موجه كلام لك انت يا جنى لا لا لأ قطاع كبير جدا من الناس بيتكلم في الكلام دوت والقطاع دوا لازم يفهم انه طلع ما بيفهمش خلاص اسكت بقى
بقى لنا تلات سنين بنقول لهم كده. اربع سنين بنقول لهم كده. وطلعنا احنا اللي غلط ولا كل ده لسة مش واخدين بالكم ان طلعنا احنا اللي غلط وان كان عندهم حق
كنت فاكرة اللي بيتعمل ده كله ده بكام ؟ ده مئات الملايين مئات مش عشرات  يا جماعة حلوا عن الناس بجد والله لو دعيت ربنا كتير بحاجة وما فيش استجابة
خدت بكل الاسباب الممكنة ولم تتحقق وهي حاجة مهمة جدا بالنسبة لي اعمل ايه ما هي دي الاستجابة هي الحاجة ما تحققتش ودي استجابة ربنا لان حضرتك بتدعي بحاجة غلط
يعني انا لما ادعي مسلا ايه يا رب اتجوز مسلا آآ آآ جارتي. ماشي وربنا يستجيب لي بان ده ما يتحققش ان دي اللي كانت هتطلع عيني انا اصلا بدعي اني اتجوز البنت الفلانية دي ليه؟ عشان بشعر ان ده اللي هيحقق لي سعادة
طب لو ربنا يعلم ان ده مش هيحقق لي سعادة فمش فبيستجيب لدعائي باني ما اجوزهاش وواحد تاني يخطبها ويتجوزها وابقى انا قاعد بقى مدايق ومكتئب ومش فاهم ان ده اقول طب اقول لكم على حاجة
انا كان واحد صاحبي من حاجة وتلاتين سنة عاوز يتجوز واحدة قريبتي  اتقدم وكان قبله على طول متقدم واحد تاني فالتاني خلاص ايه هو اللي خدها الواد كان متضايق اوي الواد
صاحبي ده كان متضايق اوي بعد خمسة وتلاتين سنة النهاردة ببص على الاسرتين يا ربنا لم يشأ انها تنجي بها والزوجة اللي تزوجها راجل طيب جدا وتحمل هزا وما رضيش ان هو يعني خلاص رضي بهذا الامر
وهو اللي كان تقدم لها وهي ما خدتوش ده تزوج المخالف اربعة ماشي؟ طيب ما يمكن ما يمكن هو ما كانش هيقدر يطيق هذا الامر ونفسه جدا في اولاده ان كان ممكن ده يؤدي الى امر تاني او فازا ما فيش داعي طالما احنا ما نعرفشي
الغيب ما نقولش ان ربنا ما استجابش لان ربنا استجاب لانه ما حققشي الدعوة الغلط اللي بدعيها لنفسي انت تقصد ايه لازم نرضى بقضاء الله ونرضى بما بما يكتبه لنا الله. والدعاء في حد زاته هو العبادة
فلابد ان انا ادعو ربنا باستمرار طيب الالعاب فين اللي لعبها على موقع الجسور؟ حضرتك بتدخلي على موقع الجسور بتعملي اشتراك على موقع الجسور وموجود فيه الالعاب طيب ايه بقى الليزا اسمه طوفان تغيير جزري اه صحيح
تغيير جزري فعلا ده انا سبحان الله الاخت اللي كتبت كده مين سالي انت ربنا فاتح عليك انا قلت في احدى حلقات زكر وعبرة ان اللي سماه طوفان كان موفق جدا. عارفين ليه
لان طوفان نوح العالم ما رجعش بعده زي ما كان قبله العالم مش هيرجع تاني زي قبله مش عايز احرق بس حلقات زكرى وعبرة لكن آآ دورة الحضارة عمالة تقصر شف الرسول له حديث
بيقول فيه آآ انه من علامات الساعة تقارب الزمان حتى تصير اه اه السنة كشهر والشهر كجمعة والجمعة كيوم واليوم كساعة اللي كان بيحصل زمان في سنة يحصل في شهر
الزمان بيتقارب النزام العالمي قبل كده وقت ما بعث الرسول عليه الصلاة والسلام كان ايه قوتين الفرس والروم. كل دولة عمرها اكتر من الف سنة. الف وخمسميت سنة والفين سنة
وبعدين ما بقاش في دول عمرها كبير كده الامبراطورية البريطانية التي لا يغيب عنها الشمس قعدت ربعميت سنة آآ امبراطورية هولندا قعدت لها متين سنة امبراطورية البرتغال متين سنة امبراطورية اسبانيا متين سنة. هو خلاص
طيب بعد الحرب العالمية التانية اه اه قطبين السوفيتي وامريكا. النظام ده قعد له حاجة وتلاتين سنة وبعدين نزام آآ القطب الواحد اللي هو امريكا بقى لنا حاجة وتلاتين سنة برضو
شايفين احنا ان في انهيار النهاردة انهيار في الدولار انهيار في كل حاجة. في تغير بيحصل النهاردة ازا نحن امام نزام عالمي جديد يتشكل والجيل الجديد عنده فرصة لاحسن من فرصتنا
لان الجيل الجديد في الغرب بيسمع له دلوقتي ومتقبله بسبب سبحان الله الطوفان تتقبل وتشعر انها كانت ظالمة المسلمين بقوا يسمعوا لنا انما الجيل بتاعنا كان عندنا مشكلة كبيرة مع الجيل بتاعنا منهم
عندهم اسلاموفوبيا كارهينا شايفين ايه وبيدوا دعم لا نهائي لاسرائيل دلوقتي لأ فالمسألة النهاردة محتاجة تخطيط وشغل اعلامي صح نتكلم في موضوع الزكر عبرة عن معمول معمول فيها شوية حلقات كده
اه   في اسئلة ما فيش لو سمحت لدي صديق ملحد صديقي ملحد هل من الخطأ ان احبك صديقي؟ بالطبع دون تبني افكاره اه يعني يعني انت انا لي صديق وملحد شعور بالشفقة عليه
عادي يعني اشعر ان حبوب الشفقة واحب ان انا يبقى شغلي الشاغل ان ربنا يهديه واحاول اوقع في طريقه كتاب يقراه اكلمه كلمة هي بتاع هو ده المولوع  يعني لو هو لو هو بيكره ربنا
هتحبه ازاي هتحبه ازاي ؟ ما هي هتحبه هي تحب ربنا هل تهجير اهل غزة شايف حضرتك هينفز ام لا ان شاء الله لأ لكن الخطة موجودة لحد دلوقتي  معروض ان مصر تاخد مليون
اليمن تاخد نص مليون تركيا تاخد نص مليون امر خطير جدا لكن بصوا يا جماعة الاحتلال الاستيطاني هو في احتلال مش استيطاني مسلا احتلال بريطانيا لمصر حاجة وتمانين سنة ما كانش احتلال استيطاني
كان احتلال من اجل ايه الايه يعني آآ يعني نهب الثروات للبلاد يعني انما الاحتلال الاسرائيلي ده احتلال استيطاني يريد انه يستوطن ويحل محاي مسلا احتلال امريكا للارض بتاعتها. ده احتلال استيطاني وتم تم
احلال المواطنين الاصليين هم بيسموهم الهنود الحمر مش هم لا هنود ولا حمر. لكن يعني اللي هم المواطنين الاصليين بمواطنين اخرين جم من اوروبا ماشي؟ ده احتلال استيطاني الطريقة الوحيدة لمقاومة الاحتلال الاستيطاني هو التشبث بالارض
التشبث بالارض ده الفلسطينيين فاهمينه لانهم اتلسعوا واللي اتلسع من الشوربة ينفخ بينفخ من الزبادي. ينفخ في الزبادي والرسول صلى الله عليه وسلم قال لا يلدغ مؤمن من جحر مرتين
قالوا لهم في النكبة ايه ؟ هتخرجوا بس اسبوعين وترجعوا المدينة تهدا ما رجعوش تاني خلاص هو انت بتقول لك مخيم جنين مخيم آآ مش عارف تل الزعتر يعني ايه مخيم؟ بيسموه مخيم ليه؟ هو فيه حي في الدنيا اسمه مخيم ايوة لان ده كان في الاول
خالص خيم انضربت للمهجرين فاكرين نفسهم هيرجعوا. ما رجعوش خلاص فات آآ تمانين سنة دلوقتي ما رجعوش ومش هيرجعوا هيرجعوا طبعا ان شاء الله لكن كانوا بيقولوا انه خدوا بقى الدرس
ما حدش هيخرجنا تاني ويقولوا هنرجع لا ما احناش راجعين. لا لا لا مش خارجين اصلا هم متشبثين اللي بيخرجوا مين التانيين معلومات من عندي انك خارج منهم مليون وربع لحد دلوقتي
من عدد سبعة مليون. ده مبلغ كبير. ده ده عدد كبير جدا جدا يعني حوالي داخلين على خمستاشر اتناشر في المية. تركه اقول لكم على حاجة مقومات بقاء اسرائيل ما بقتش موجودة
معقولة المقومات بتاعة البقاء ايه ان يكون في امداد لها في ناس عايزة تيجي اصلا عايزة تعيش هناك حد عايز يعيش هناك  حاجة قلنا المقاومات دية لن يكون في ناس
عايزة تروح وتعمر البلد دي وان يكون فيها جيش قوي بيحميها هو ليه المقاتل بقى عامل كده عندهم؟ ما كانش كده زمان على فكرة هو مش طول عمرهم كده انتم عارفين
عندهم كان مقاتلين اشداء وآآ وجيش آآ احتل نص تلات دول في ست ايام سهل يعني بمناسبة ايه اللي حصل؟ ليه المقاتل بتاعهم بقى عامل كده  مقاتل زمان كان عنده حلم بيقاتل من اجله
صهيونية حلم يقاتل من اجله عشان يحققه حتى لو مات بس آآ الشعب بتاعه الصهيونية يعني ايه يعني يبقى فيه وطن قومي لليهود فكان الصهيونية لما كانت حلم كان في ناس بيقاتلوا من اجلها وبيضحوا من اجلها. لكن بقى لها عشرين سنة مش حلم
امال ايه بقت ميزة  انت يهودي الارجنتين اوغندا في اي حتة في العالم اثبت اثبت ان امك يهودية بس لو اسبتها هتاخد باسبور بتاع دولة مش سهلة دولة قوية الباسبور بتاعها قوي. ها
وتيجي تنقي اي بيت انت عايزه في فلسطينيين هنطلعهم لك وتسقط مش احنا بنشوف كده حيي الشيخ الجراح بتاع بيخشه يطلعوا الفلسطينيين من بيتهم ويقعدوا ليه ما هو هو الصهيونية كده. هو من حقه كراجل آآ ستلر يعني آآ
مستوطن ييجي يستوطن واصبحت الصهيونية ميزة بيتميز بها. لما يروح يلاقي الميزة دي مش موجودة لا المكان امن ولا هو عارف يطلع حد من بيته ولا هو عارف ده يمشي
خلاص انا ما بقتش حلم زي زمان. فبقول لكم اهو المسألة بتتغير بشكل مرعب بشكل سريع بشكل سريع آآ ان شاء الله انا متفائل جدا واعتقد يعني انتم انتم عارفين كويس اوي. الموضوع ده بالنسبة لي عامل ازاي
انا قعدت معكم يبقى لنا اربع سنين بنعمل تدبر ها منهم تلات سنين آآ يوميا. ما فيش يوم لم ادعو  اه لفلسطين وللتحرير وللعودة والكلام ده كله مزبوط؟ هل انا انسان حالم
وعايش في مية البطيخ؟ لأ انا اسف الحمد لله. سبعة اكتوبر دي بينت لكم منه المسألة ممكنة وممكنة جدا. جدا بل وقريبة بازن الله طول ما فيه ربنا فيه امل
طول ما فيه ربنا فيه امل ليه؟ انه لا ييأس من روح الله الا القوم الكافرون عشان تيأس يا تكفر الاول ما فيش يأس الموسم ما عندوش او على فكرة فلسطين راحت قبل كده حاجة وتسعين سنة ورجعت
انتم فاكرين ان هي لما الصليبيين احتلوه عملوا فيه ايه؟ ده عملوا مملكة اسمها مملكة القدس الصليبية متخيلين مسرى الرسول عليه الصلاة والسلام قلب العالم الاسلامي بعد ما كان بيعج بالاسلام والمساجد تحول الى مملكة صليبية قعد تسعين سنة
وتلك الايام نداولها بين الناس. لا يا جماعة عندكم امل المسألة واضحة ان شاء الله وجاية ان شاء الله. ان شاء الله ما فيش تهجير ولا حاجة  اهل غزة مش مش عبط والفلسطينيين مش عبط
بصراحة دليل ان ربنا ما بيحبش الجماعة التانيين دول انه يوقعوا مع الفلسطينيين بالزات عشان انتم عارفين لو كان بعض الشعوب التانية كان زمان القضية دي خلصت من زمان. لكن ده شعب مش سهل خالص
مش سهل بجد الله خير ان شاء الله. ايه بقى بالانجليزية والعربية؟ اه بالانجليزية وبالعربية يا فندم. الاتنين. خشي تختاري اللغة على الجيمز ها يا ريت تنشر سقافة التدبر للاطفال اكتر من الحفز. حاضر يا فندم ما هو ده ده اللي احنا بنعمله دلوقتي اهو
الحفز ييجي بعد التدبر. احنا عندنا تجارب الولاد اللي تدبروا الاول جم يحفزو حفظ السورة في ربع الوقت اللي كانوا بيحفزوا فيه الصور قبل كده ليه؟ لانه فاهم خلاص متدبر
آآ طيب دورنا ايه لفلسطين المتاح اعملوه المتاح تعملوه اللي يقدر يساعد بحاجة لازم يساعد بها اللي كان بيطلع زكاة ما له. زكاة المال كم اقل حاجة اتنين ونص في المية
اقل حاجة اوعى تكون انت فاكر نفس دي الزكاة لا لا لأ ده اقل حاجة اتنين ونص في المية اللي كان بيطلع اتنين ونص طلع السنة دي خمسة في المية
اللي كان بيطلع خمسة في المية طلع السنة دي سبعة ونص في المية سبعة ونص دي تجارة مع الله. تجارة مع الله الاتحاد لازم يحبني امال الناس دي هتصبر ازاي
لازم ده كله يتبني تاني. ان شاء الله على فكرة اوعوا تكونوا فاكرين اسرائيل خسرت اقل منهم خسرت اكتر منهم بكتير جدا جدا صدع تعب جدا انتم بتتكلموا في حوالي خمسين ستين مليار دولار
ده مبلغ كبير جدا وخلي بالكم ان امريكا بتعاني اخر حاجة بايدين طالب من الكونجرس تلاتة ونص مليار دولار عشان يساعد بهم اوكرانيا واسرائيل مع بعض تلاتة ونص مليار خلاص العملية نشفت عند الكل نشفت
احنا لازم نساعد بقدر الامكان. طيب نساعد فلسطين عن طريق والله يا جماعة اللي يقدر يوصل الفلوس عن طريق الكويت احسن حاجة المنزمة مسلا الرحمة العالمية مسلا اللي هي المنزمات الكويتية اللي بتساعد. دي افضل
مكان وامن مكان لمساعدته خلاص؟ ازن بياخدوا بقى عن طريق الكارت او حاجة زي يطلع لهم بالكارت ازن ممكن اعمل اعلان دلوقتي عن واحدة اسمها المنزمة اسمها الرحمة اللي هي الكوتيه. دول ناس انا اسق فيهم جدا
مازا عن التدبر باللغة الانجليزية؟ بيتم يا استازة صفاء الترجمة دلوقتي. وان شاء الله على رمضان هننزل معزم الصور هتنزل عربي وانجليزي النص نقدر نخش نقرا النص بالعربي او بالانجليزي. طبعا بيتم ايه؟ آآ آآ عمل اعادة صياغة
للنصر طبعا ده تفريغ حلقات وانا كنت بتكلم باللغة العامية المصرية. العامية المصرية العامية المصرية مش حلوة في القراءة يعني لا يليق حتى ان احنا نكتب بالعامية المصرية. ممكن نتكلم ما نكتبش بها. فبيتم اعادة صياغة كده وهتنزل ان شاء الله النص هيكون جاهز ان شاء الله بيتعمل له بلوك
مخصوص بيتعمل له ويب سايت مخصوص خلاص؟ هتلاقي كده الصورة تيجي عليها كده بالكورسر فيطلع لك. تختاري تقري الناصب العربي ولا تقري الناصب الانجليزي ولا تتفرجي على الفيديو بالعربي. ولا لو الفيديو موجود نجيبه في بعض الصور موجودة
انجليزي يطلع لك فيديو بالانجليزي او تسمعي ساوند كلاود. فيبقى فيه ويب سايت مخصوص بيتعمل دلوقتي علشان الايه؟ الموضوع ده. عشان كده بقول لكم يا جماعة اللي يقدر يساعد معنا يساعد بريدجيز يساعد يكمله في مساعدتكم لنا. انا اشكر جدا جدا جدا. الناس المواظبين على مساعدتنا. والله لا تتخيلوا الفلوس دي
يتعمل بها ايه؟ جزاكم الله الف خير. بصراحة اه مازا نفعل ما حضرتك قلنا بقى. مم هل سيكون هناك سواعد اخاء في رمضان؟ اه ان شاء الله في سواعد ما هو كل سنة في سواعد اخاء بس انا ما كنتش طالع قبل كده في اخر سنتين انا
السنة دي ان شاء الله طالعين وآآ هيكون عام آآ الصحابة وكده. انا يعني وقع في قرعتي آآ اني اتكلم عن السيدة فاطمة الزهراء وفي حاجة قدمها خفيف قوي هحكي لكم عليها انا
انا اصلا سميت بنتي فاطمة الزهراء على اسم السيدة فاطمة الزهراء وبعدين بنتي بقى ايه مع الوقت بقى وبتعمل ابليكيشنز في الجامعة وفي مش عارف فين. فطبعا الاسم الاول طويل اوي
بيتكتب كلمة واحدة بالانجليزي فاطمة الزهراء كتير طويل. عامل لها مشكلة دايما في الابليكيشنز بتاعتها. فحتى شالت الاي بقت فاطمة الزهراء كده عشان  ويا اما تقول لي انت ليه عملت كده؟ ليه اسم مركب؟ اقول لها ده اسم بنت الرسول عليه الصلاة والسلام. الله! ايه ده! تسكت خلاص
واكتشف  ان اسمها فاطمة والزهراء ده لقب اطلقوا عليها العلماء الرسول عليه الصلاة والسلام قاله ولد سيدنا علي بن ابي طالب قاله ورايا حتى سمعته اصلا لكن يلا الحمد لله طبعا قلت كده البنت قالت لي ايه
بعد كل ده هو جاي تقول لي ان ما كنتش اسمها فاطمة الزهراء قلت لها يلا بقى الحمد لله آآ هتعرض امتى حلقات آآ زكرى وعبرة في رمضان. ما هي زكرى وعبرة بتتنزل في رمضان
قلنا خلاص قلنا يا جماعة دلوقتي وقت البذل البذل من المال بصراحة ممكن رد شبهة حديس كمل من الرجال كثير وما كمل من النساء الا اربعة ايه ما فيش شبهة اصلا. الرسول عليه الصلاة والسلام بيقول لنا
من الرجال فيه كتير كملوا وفيه آآ نساء اللي هم الاربعة خديجة بنت خويلد وفاطمة الزهراء. وآآ وآآ اسيا امرأة فرعون ومريم ابنة عمران. واحدة منهم اسرائيلية واحدة منهم قبطية
مش سهل عشان العربي يتحمل ان آآ ان آآ ان دول آآ آآ كاملات وما هياش آآ عربية ده مش سهل. وكمان ببني اسرائيل لا مش سهل. فده بيشيل العنصرية من الناس. ماشي؟ وآآ طبعا السيدة خديجة وآآ
والرصاصة مش بينقي. ما هو لو كان بينقي كان حتى بقى امهات المؤمنين معهم والسيدة عائشة برضو بس. فما فيش انا مش شايف شبهة اصلا يعني ايه الشبهة ده خبر
خبر  ما اليوم الذي آآ سنتدبر فيه الاسم. بكرة ان شاء الله يوم الجمعة بكرة ان شاء الله الساعة تسعة مساء بتوقيت القاهرة وغزة الشريف وعشرة مساء بتوقيت مكة واسطنبول. اعتقد كده ها
تاني سبعة بتوقيت لندن يعني قرآن بارك الله فيكم تتفرجي بقى على ايه حلقات ذكرى وعبرة الحفظ يأتي بعد التدبر بص زكرى العبرة فيها حلقة عن الحفز هتصدمكم بصراحة انا حاليا يا جماعة الاطفال ما تعقدوهمش على فكرة في اطفال عندهم قدرة على الحفز كويسة جدا
زي السفنجة كده ماشي؟ بياخد طفل تاني عنده مشكلة مع الحفز ما تخلهوش يكره القرآن لو هو بنقرا قرآن وبنفهم وبنتعلم وبنواظب على القراءة والولد حفزه ضعيف خلاص يحفز على قد ما يقدر وخلاص ما تشدوش عشان ما يكرهش القرآن
الكلام ده مش كلامي بقى. ده طلع كلام السلف الصالح بس احنا ما كناش المكان ما كنش بيتقال لنا السلف كرهوا تحفيز الاطفال القرآن في سن صغير وقالوا فليفرغ للعب حتى لا يمل
كل هم هم ان الطفل ما يتعقدش من القرآن ابن عباس عبدالله ابن عباس من العبادلة الاربعة له حديس في البخاري مات رسول الله صلى الله عليه وسلم وانا ابن عشر سنين واحفظ المحكم اللي هو المفصل
يعني ايه؟ يعني من سورة قاف للاخر. بس كده اربع اربع اجزاء ابن عباس سن عشر سنين ده احنا عندنا الواد سن ست سبع سنين وحافظ القرآن كله وابن عباس اللي من العبدين الاربعة اللي هو حفز القرآن كله بعدين. لكن لغاية سن عشر سنين كان حافظ اربع اجزاء
ما تشدوش قوي في التحفيز خلوا بالكم لازم الطفل يحب القرآن واحنا عاملين على المكان ده حلقات. كيف نعلم القرآن للاطفال؟ وازاي نحببهم؟ لازم يكون عندك هدف ان الاطفال تحب القرآن قبل
قبل اي حاجة مش معقدة من القرآن حاليا بتابع الدرس ستة من مفاتيح التدبر. ستة! ربنا يوفقك! انت لسة قدامك مية واربعة درس هل في تدبر للقرآن حلقات حزر التجول
بالانجليزي اه حظر التجول بالانجليزي في يا يحيى آآ بديل لمفاتح التدبر في دورة بلاي ليست على اليوتيوب اسمها هاو تو بوندر ذا قرآن ايفين افيودونت نو ار  على اليوتيوب بتاعة
اسمها قرآن دي بدل مفاتيح التدبر. بتشرحها بالانجليزي. وبعدين هنلاقي بعض الصور بيتم التدبر بتاعها. يعني ازن سورة النور موجود تدبرها. الكهف موجود تدبرها. الفاتحة موجود تدبرها. دي بالانجليزي آآ بيتهيأ لي بس كده دلوقتي بيتهيأ لي التين موجودة برضو يعني مبدئيا في الوقت ده
هتعرض امتى زكرى وعبرة خلاص بقى يا جماعة احنا قلنا في رمضان. اه وعندي سؤال هل وجود اوامر متضاربة مستحيلة في كتاب ينسب للاله سبب كافي ووافي للجزم ببشريته وبطلان هذا السبب انا مش فاهم صراحة
لو فيه اوامر متضاربة مستحيلة انا مش فاهم ايه متضاربة مستحيلة. في كتاب ينسب اليها. لأ ما هو ممكن يكون في اوامر لكن امر بينسخ امر تاني. فانا مش فاهم تقصدي ايه لو في حاجة
معينة اه قوليها على طول انا مش فاهم يعني طبعا اي تضارب تضارب معناه ان الكتاب دوه ليس كتاب الهي بس هو تضارب فعلي مش تضارب متوهم. ما ممكن الواحد يطلع في القرآن كلام فيه تضارب
آآ مسلا آآ انه يقول مسلا انه ربنا آآ قال مسلا لا تقربوا الصلاة وانتم سكارى وقال بعد كده انما الخمر والميسر والانصاب والازنام رجس فاجتنبوه. بس ده مش تضارب. ده التضارب متوهم عند حضرتك لان انت مش عارفة
ان دي بتنسخني او دي جت بعد دي. او ده كان تدرج في التشريع. فهزه نقطة. هزه المسألة يعني خلاص انا وسيدنا ايوب دعا الله يشفيه من او من الاول كان استجاب له وكيف نوفق بين الدعاء دائما وما فعله سيدنا ايوب
يا جماعة ربنا بيستجيب للدعاء. امتى ؟ وقت وقت ما يريد انه يستجيب للدعاء. ووقت منه يريد ان يحقق هزا الامر للانسان فهي دي مسألة انه ربنا له آآ آآ مقاديره ومقدرة
الدعاء عبادة. لان انت لا تطلب من غير موجود. فانت بمجرد انك بتدعو الله انت انت كده بتقر بوجوده ولما تدعو الله بشيء كبير وعزيم انت تقر بانك مؤمن بقدرته على تحقيق هزا. حققه او ما حققوش ان ممكن جدا ما يحققهاش
ما يحققش امنيتك لانها غلط غلط او يدخرها لك للاخرة لكن ده في حد زاته استجابة ايضا خلاص هل هناك دروس باللغة الفرنسية؟ لا من فرنسية لدرجة ان ادي درس يعني
الاول على مدرسة على الهجرة الفرنساوي. تسع سنين ونسيته كله عشان ما عملتش خالص  نقدر نجيب ترجمة للقرآن. اه. ترجمة القرآن الكريم آآ بتاعة مؤسسة جسور انا حاليا ما انصحش بشرائها من امازون
لان النسخة المطبوعة اللي هي على امازون دي آآ غير محدثة يعني احنا بنعمل تحديث باستمرار لها ممكن بعض حاجات انا لسه قريب غيرت كم كلمة كده لان الترجمة مش هتخلص يعني نفضل دايما بنحدد فيها
اللي اشترى البي دي اف بتلاتة جنيه استرليني من مؤسسة جسور ادخل على الاكونت بتاعك ونزل هتلاقي نفسك بتنزل نسخة حديثة باستمرار بيتم تحديثها آآ انت كل شوية آآ آآ شيل ادخل على الاكونت بتاعك ونزل النسخة الجديدة الموجودة الموجودة دي غير اللي عندك من زمان. خلاص دي اول حاجة
الموبايل التطبيق بتاع الموبايل ده بيتم تحديثه برضو باستمرار آآ اول باول نسخة مطبوعة انا ما انصحش حاليا خلاص لغاية ما نشوف حل فيها ان شاء الله اه بي دي اف اه قلنا متوفي
لأ حاليا النسخة المطبوعة مش متوافر حاليا الجديد  اشكرك اشكرك الموضوع مع حد خايف علي انه يقتلني كيف استعيد خطيب الانسان اني فقدت السقة تماما بجميع البشر ان اصبحت انطوائي
بارادتي واختياري اول حاجة انت بتحط ثقتك في الله وتحط سقتك في رسول الله وفي كتاب الله وبعد كده ربنا قال لنا على طرق نتعامل بها مع بعض. حتى مع المسلم
انت انت بتسلف واحد فلوس. لازم تكتب. في اية اطول اية في القرآن اية الدين. ازا العلاقة بين الناس تقوم على المشاحنة  يعني ايه؟ يعني افتراض الشح في الاخر لازم هعمل اتفاق يبقى يتكتب ويبقى فيه شهود
اهو بالطريقة دي احنا بنتعامل مع بعض خلاص والثقة بتفضل موجودة بدرجة معينة باستمرار بس مش مش مش مفتوحة اوي كده ازعجني الاشهار يعني مش فاهم انا ايه   اعمل لنا مخيم صيفي في بريطانيا
اه نحن في فرنسا بس ممكن ولادنا ييجوا بريطانيا. ان شاء الله انا ما بعملش مخيمات صيفية. ما بعملش. يعني ممكن لو حد عمل مخيم صيفي يدعوني يوم ولا حاجة اروح كده وخلاص عشان الكلام ما فيش مشكلة
آآ لذلك لا يفتي قاعد لمجاهد. الله يفتح عليك يا يزن. هو ده الصح الصح. انا بيجي لي على فكرة اسئلة آآ ده في ناس من فلسطين بعتوني بيسألوني قلت لهم لا لا عندكم مشايخكم وهم يفتيكم. انا هفتيكم؟ ما فتكوش. انا ما لي
ده مش بس قاعد لمجاهد ولا يفتي احد لاهل بلد اخر. طالما البلد الاخر ده فيه علماؤه. لأ طبعا برافو عليك يا يزم  لمازا لا ندرس او لا ندرس في الجامعات والمدارس تأثير الشيطان على الناس
احنا لازم نجري طبعا ندرس في الدين تأثير الشيطان على الناس وتدبر القرآن الكريم هو افضل حاجة تفهمك ده يعني اه بيتجمع يا استازة ماجدة بيتجمع حاليا في كتاب بالعربي وبالانجليزي
مازا تنصحنا في تربية الاطفال في امريكا بما انك كنت هنا من منزورك حضرتك يا استازة الهدى واليقين اه عندنا حلقات في ذكرى وعبرة ازاي ننشئ ولادنا ودي مش لكم بس في الغرب. وكمان في كل مكان ازاي بنطلع ولادنا بعيدا عن الانحرافات. المرة دي احنا مركزين على الانحرافات الجنسية
اخر موسم من مواسم ذكرى وعبرة عملنا الحفاز على الهوية خلاص كان فيها برضه عدة حلقات. فشوفوا حلقات الهوية اللي هي بتاعة زكرى وعبرة اربعة. الموسم الرابع. وان شاء الله السنة دي موضوع
الحفاظ عليهم من الانحرافات الجنسية خاصة موضوع الشزوز والكلام ده كله اه صحيح ضعيف الموقع بتاعنا فعلا ضعيف هل ممكن اتطور لتحسين واجهة موقعكم؟ آآ تواصل معي على الايميل ممكن ادخلك مع الناس اللي شغالة دلوقتي تشوف ممكن يستخدموا حضرتك في ايه
الاستاز اللي كاتب اسمه بالهيروغليفي ده انا مش عارف اقراه. اللي متطوع مساعدة في تصميم الموقع. يبعت على الايميل بتاعنا اللي هو  الجمعيات الخيرية توصلونا بها لمن اراد ان يتبرع بهذه الزهرة هنا في غزة. قلنا الرحمة بتاعة الكويت او الجمعيات الكويتية عموما يعني. اكتر ناس انا
آآ امام مدفأة الجميع يحكي قاعدين في البيوت ونتكلم وهم امام المدافع صحيح    الاسئلة بتتكرر ليه  ما هو دور مؤسسة جسور الان مع موجة دخول الاجانب في الاسلام؟ يا اخي كلامك جميل جدا
موجة دخول الاجانب في الاسلام آآ رائعة من اثار من بركة بركة آآ اهلنا في غزة وآآ الناس على فكرة هو الاديان كلها فيها كلام حلو اوي بس الناس كانت عايزة تشوف ناس بتطبق دينها
بتطبق دينها آآ فده جاب اثر جيد جدا. لكن انا اخشاه ان في كتير منهم دخلوه عن عاطفة والعواطف بتخفض وده مش كويس فلابد ان احنا نعمل لهم حاجة. احنا ان شاء الله هنعمل لهم آآ زي درس اسبوعي
بالزوم او حاجة زي كده عشان اللي عايز يحضر يتعلموا بقى برضه اقسام الايمان الستة واركان الاسلام الخمسة ويفهموا الروحانيات اللي موجودة في الدين. عشان يعني ما يبقاش في حالة
رجوع بعد كده آآ باعداد يعني كبيرة على فكرة هو مش كل اللي بيدخلوا الاسلام بيستمروا يعني في ناس بتخرج اهم حاجة ما يكونش عدد كبير يعني بس عشان ايه نحافظ لهم على دينهم ان شاء الله وهنوزع عليهم هنا كانوا بيزوروني من كم يوم واتفقوا معي ان هم هياخدوا الترجمة بتاعتهم
ويطبعوها ويوزعوها عليهم ان شاء الله لم اعد احب التيار الاسلامي من فضلك ممكن تدبر القرآن بالفرنسية؟ لأ   لا ما اعرفش ادعية معينة للزواج والانجاب لكن لكن فيه دعاء حلو اوي
اللهم اكفني بحلالك عن حرامك واغنني بفضلك عمن سواك ده دعاء حلو جدا. اولا هو ورد فيه ان اللي بيقوله سد الله عنه دينه ولو كان كالجبال لكن ايضا يقال في كل حاجة فيها رزق
اللهم اكفني بحلالك عن حرامك واغنني بفضلك عمن سواك الاسئلة بتتكرر ليه  غريبة  تدبر الاطفال متى سيبدأ؟ ان شاء الله هنبدأ نشتغل فيه اصلا ده ده شغل كتير جدا. وانا عامل حلقة بتشرح احنا هنعمله ازاي. ده مشروع كبير هياخد مننا
على ما يخلص طبعا كله لكن كل ما يبقى فيه صورة جاهزة هنزلها ان شاء الله اه انا قاطع ازاي صح يا باشمهندس! الله يكرمك اشكرك يا استازة هبة محمد
المقاطعة ده مسألة مهمة جدا الطريقة اللي بتتعمل بها دلوقتي غلط غلط انا عامل حلقة عن بي دي اس بويكات داي فيستمنت سانك يونز اللي هي منزمة معمولة لمقاطعة اسرائيل وحصارها اقتصاديا
وانا ارى ان من الخطر جدا ان كل واحد يقاطع بدماغه او ان حد يطلع يعمل ويب سايت ويحط لنا مليون شركة عشان نقاطعها انت كده بتعجز المسلمين عن المقاطعة
ما اقدرش انا اقاطع كل الناس دي فلازم بنحدد شركات معينة كبيرة بتدعم فعلا الكيان الكلام ده كله. وهم دول بس. ازا انا ارى ان احنا نشوف بي دي اس
بي دي اس عربي بنشوف هم كمان بيشتغلوا محلي يعني في مسلا في الدول العربية بيقولوا على شركات معينة. في اوروبا شركات تانية في امريكا شركات تالتة في استراليا في بي دي اس
نفس الكلام برضه ده افضل حاجة لكن احنا اول ما نقول يا مقاطعة ستار بكس دي احنا قاطعناها في الفين واتنين انتم عارفين وبعد ست شهور اغلقت كل محلاتها في اسرائيل
واعلنت ما لهاش دعوة بالسياسة وخلص الموضوع وشكرناها ورجعنا نتعامل معها تاني في الفين وتلاتة ليه لحد النهاردة الناس في دماغها ان ستار باكس دي اسرائيل مش حقيقي مش عارف يعني موضوع غريب جدا
وايه بقى عايشين على دومينوس بيتزا وعايشين على كارفور. هو دي الشركات اللي مطلوب نقاطعها اصلا  ما حدش طلب يقاطعني يعني بي دي اس مش حطها في المقاطعة بتاعتها والناس استجابت وقفلت محلاتها. يعني لو دخلنا على ستار باك دوت كوم وقلنا كده ستور لوكيتور
انا في تل ابيب وعايز اشرب قهوة ستار بكس اقرب محل فين عمان تاني محل بيروت. تالت محل شرم الشيخ ما لهمش حتى ما خلقوش آآ فرصة عمل واحدة. في اخر عشرين سنة في اسرائيل
مقاطعينهم شيء عجيب ما فيش دليل على ان الناس دي بتدعم اه عملوا مشكلة مع الاتحاد العمال بتاعه عشان اتحاد العمال اعلن دعمه لفلسطين. وهم قالوا احنا ما لناش دعوة بالسياسة ومش
في السياسة خالص. حصل مشكلة بينهم لكن ده مش معناه ان احنا هنطرحه. ما حدش طلب مقاطعته. يعني انا اللي باقوله اللي ما لوش كبير يعمل له كبير انا ارى ان بي دي اس هي الحركة اللي لازم احنا نتبعها في مسألة المقاطعة. لانها حركة معروفة معروف مين مؤسرة ناس فلسطينيين محترمين. من عائلات فلسطينية
مناضلة معروفة شعف والتانيين دول اللي هم البرغوتي معروفين لكن ويب سايت معمول ما اناش عارف مين اللي عامله. حاطط لي مليون شركة ويمكن العاملين الاسرائيليين اصلا وبيقطعوا ناس دول عشان مش هنقاطعهم. ما انت لما تحضر لك مليون شركة مش هتعرف تقاطع
انتم بقى انتم الخطورة بتاعة المسألة طيب ماشي ايه المشكلة؟ ما هو لازم يروح من راجل عملوا له حصار حاصروه وقالوا ما فيش حد هيعلن عنك وعندك الراجل شارب اربعة واربعين مليار
راجل ده خدمنا خدمة من اعزم ما يمكن. يعني لو هو توقف عن خدمتنا خلاص كفاية اللي فات. عشان تبقوا عارفين عشان كده انا شكرته مرتين على تويتر. في ناس تقول لي انت هتعبده؟ ما قلتش تعبده. لكن لابد من شكره. من لم يشكر الناس لم يشكر الله
وانا عندي شك انا اشك في ان هو هيتغير مية في المية لا يمكن ان ماسك له طبيعة معينة والنهاردة حتى عمل تصريح كده يعني واضح ان هو ان شاء الله مش مش هيتغير ان شاء الله بازن الله
لازم يحصل ايه؟ مش ما يروحش اسرائيل ليه؟ ما هي دي نقطة. لازم يا جماعة توقعاتنا من الناس تبقى مزبوطة شوية ده لا هو مصري ولا هو جزائري ولا هو مسلم. في ايه
فلازم توقعاتك من الناس تكون منضبطة لو بس يقف مع مش مع الاستاز بيقف مع الحق حتى. يقف بس ايه على الحياد. حلو اوي انا مش عايز من غير كده
يسيبني اتكلم ويسيب عدوي يتكلم كمان مقص حلو قوي فلازم احنا توقعاتنا من الناس ما تكونش زيادة عن اللزوم مشكلتنا ان احنا دايما عندنا مشكلة في التوقعات الشخص ده لو هو مش زيي بالزبط في كل ارائي بحط عليه آآ خلاص ما بتعاملش معه لأ
ايه الفرق بين التدبر والتفسير؟ هزا السؤال رائع جدا وده اللي احنا بنجاوبه في اول حلقة من حلقات مفاتح التدبر  فرق السما من الارض يا اخ آآ محمد العربي المهندس محمد العربي بين التدبر والتفسير. فرق كبير جدا جدا جدا
ما اقدرش اقوله دلوقتي ارجع له بعد اذنك مفاتح التدبر خلاص يا شيخ لماذا لا تزهب للدعوة في سبيكرز كورنر معرفتش زعيق وانا عندي احبال الصوتية تعبانة بيقعدوا يزعقوا كده وبتاع والخناقات وبتاع مش بتاع الكلام ده
ربنا يسهل   هل اللي بيطالب بحكم علماني يعتبر كافر يعني ايه علماني انا ما اعرفش انا باطالب بتحكيم شرع ربنا   انما اطالب بحكم علميا بس فين في بلد ايه؟ بلد مش مسلمة. لأ اوكي. لكن لو بلد مسلمة فيها مسلمين لازم اطالب بتحكيم شرع ربنا. شرع ربنا
وحكم بالتدريج. دي قصة تانية بقى. لكن هو لازم المسلم يطالب بتحقيق شرع ربنا هل يوجد سلسلة عن السيرة النبوية قريبا؟ لأ ما عنديش حاجة ما اظنش ان مش مش في خطيتي وفي ناس عاملة يعني بصوا
السيرة النبوية يا جماعة لها ناسها علم احسن حد انا اثق فيه في المسألة دية. الدكتور علي محمد الصلابي او محمد علي الصلابي. خلاص الليبي. خلاص؟ ده احسن من نتكلم في السيرة النبوية
ممكن حضرتك تشرح حديث لو كنت امرا احدا ان يسجد لاحد لامرت المرأة ان تسجد لزوجها. آآ الحديس فيه زل لكرامة المرأة وتفضيل الرجل ممكن توضيح الحديس؟ الحديس واضح ان ما حدش يسجد لحد غير ربنا. ده معنى الحديس
لكن يا امرأة لازم تفهمي ان زوجك شخص مهم جدا احترامه وتدي له وضعه في حياته. ليه بقى عشان حياتك انت نفسها تستقيم انتم فاكرين الخيانات الزوجية دي بتتم ليه
عشان الراجل عينه زايغة وعايز آآ يعرف ستات لا مش دايم اعرف واحد كان متجوز ملكة جمال احدى الدول الاوروبية وخانها مع طوب الارض واقل منها جمالا كلهم مش واخد احترامه
البيت الراجل بيدور على حد يدي له احترامه كمان مش بس جمال. عشان تبقوا عارفين المسألة ان اللي خلقني وخلقك بيقول لي اللي يصلح حياتي واللي ويقول لي كان يصلح حياتك
فلازم اخد الكلام دوه ان ده صدر ممن لا ينطق عن الهوى. فبيقول لك لو كان ينفع اقول لحد يسجد لحد كنت قلت لي هو بيقول لك ما تسقطيش لزوقي. ده معناه ما تسجديش ممنوع تعملي كده. ما فيش فيه زل بس بيقول لك زوجك مهم تدي له احترام
مش طول النهار يا منيل ايه على عينك آآ وفي الاخر خالص رايح يعرف واحدة روسية. الله! طب ما طبعا  فلازم نعمل حسابنا ان لما الرسول عليه الصلاة والسلام يقول لنا حاجة
بيحبنا فبيقول لنا اني وجدت اكثر اهل النار من النساء زعلانين زعلانين من ايه؟ بيحزركم. طب ما هو قال ان قاضيان في النار وقاضي في الجنة. القضاة مش زعلانين ليه
بيحزر القضاة ان مهنتك مهمة جدا. خلي بالك لو انت غلطت ممكن دي غلطتك دي توديك النار يبقى ربنا بيحزرنا بيحزر المرأة تبقي سعيدة انه بيحزرك معناه انه بيحبك فبيحزرك
مش اه دافي ولا زل ولا حاجة ما فيش اي زل خالص. بيقول لك مهم جدا عشان حياتك تنصلح احترام لزوجك وقال لك قبلها تنقي زوجك يجي ازاي ان جاءكم من ترضون دينه وخلقه فزوجوه. ما تبقيش انت ما طبقتيش ده. وتيجي بعد كده تقولي لنا ما انت ما طبقتيش ده برضو. فالرسول عليه الصلاة والسلام بيقول لنا ما يصلحنا
في كل مرحلة من مراحل حياتنا  اسمع مين في شرح التوحيد بالله عليكم انا والله شرحت الكلام ده وفي تدبر القرآن في ناس يقول لك ايه انا هسمع بس مدرسة السلفية في المسألة دي. انا اسمع بس الاشاعرة في المدرسة في الموضوع دوت. اللي هيسمع تدبر القرآن هيشوف المدرستين بيتقال ايه هنا وبيتقال هنا هو
وينقي ما يتقيش كمان والله صدقوني التدبر بتاع القرآن اللي عملناه كان بيشمل العقائد دي نصيحتي لكم وجزانا واياك يا اخ مصطفى. ممكن اعرف ازاي اساعد مؤسسة جسور ولا لازم ماديا؟
مش لازم ماديا تدعي لنا ادعي لنا انشروا حاجتنا قولوا للناس عن عننا بس ما المقصود بالكمال في الحديس؟ مش انا الكمال ايه  مقصود بها يعني يعني العلماء هنا قالوا
ان آآ انهم يعني اصبحوا يعني مبشرات بالجنة او او حاجة زي كده يعني  طيب انا بس كده احنا الوقت خلاص انا عايز اقوم بقى اصلي المغرب كنا بنسخن علشان آآ بكرة ان شاء الله
هنبدأ مع بعض عايزكم تنشروا تغريدة بتاعة التدبر. انا شايف ان موضوع غزة خلانا نقلل شوية من اقبال على القرآن والتدبر. وده عشان الاهتمام بالاخبار. وكل شوية نشوف فيه حاجة جديدة. آآ فيه فيديو جديد الكلام ده كله بس
ده غلط خلاص احنا اكتر اكتر وقت احنا محتاجين فيه التدبر هو الوقت ده. اللي احنا فيه خلاص؟ فلو سمحتم آآ احنا متعاهدين ان ما حدش فينا يبعد عن كتاب ربنا اكتر من اربعة وعشرين ساعة
بفكركم بالعهد ده آآ التدبر لا يقل عن ساعة كل يوم وتدبر اسماء الله الحسنى مهم جدا وبكرة احنا مع اه مم مع اسم الخلاق السلام عليكم ورحمة الله وبركاته
