ركزوا معي في الحتة دي يا جماعة هذا الدين الذي بلغه النبي محمد صلى الله عليه وسلم كان جذاب جدا لجيل الشباب معظم الصحابة كانوا تي نيجرز. كانوا في سن تلتاشر واربعتاشر وسبعتاشر وتمنتاشر وكبروا في الاسلام
الكبار خمسين فما فوق كانوا بيرفضوا الاسلام بين عشرين وخمسين كان فيه جزء كده وجزء كده لكن طبيعة هذا الدين انه دين غير جذاب للكبار وجذاب جدا للصغار وللشباب ليه ؟ عشان خطابه ثوري بيثور على التقاليد البالية
ايه يعني تقاليد ابويا وجدي لو غلط هرميها في الزبالة القرآن بيعلمني كده موضوعية. لكن لو تقاليد ابويا وجدي صح اهلا وسهلا وانا هامشي عليها انما الاباء والاجداد مش بتوع الكلام دوة ما يحبوش كده
طيب النهاردة بقى لما نلاقي انه الدين اللي موجود دوا جذاب للكبار وطارد ومنفر للصغار وللشباب ده يقول لنا ايه يقول لنا اللي احنا بنقدمه النهاردة للناس مش هو دين محمد بن عبدالله صلى الله عليه وسلم. لان دين محمد بيجذب الشباب. وبينفر الكبار عشان عقليتهم
متحجرة. انما لما يكون اللي عقليته متحجرة هو اللي بيتمسك. واللي عقليته ثورية ويريد ان يثور على التقاليد البالية. هو اللي هو اللي نافر من هذا الدين ازا احنا مش بنقدم الدين الصحيح. اومال احنا بنقدم بنقدم احنا بنقدم تقاليد المجتمع
ومحطوط عليها شوية بهارات اسلامية عشان تحس ان ده الاسلام لكن مش ده الاسلام احنا عندنا مشكلة كبيرة جدا فيما نقدمه للناس ونقدمه للشباب. لذلك يجب اعادة النظر في هذا كله. لذلك النبي عليه الصلاة والسلام قال ان الله يبعث
على رأس كل مائة عام من يجدد هذا الدين. يعني ايه يجدد الدين يجدد الدين يعني يزيل ما علق بالدين من اراء الناس واراء العلماء اللي قد تكون كانت مناسبة لوقت
مناسبة لوقت اخر. ويبقي ما هو من القرآن والسنة فقط. ويجي الجيل اللي بعده يستنبط ويستخدم القرآن والسنة في اصلاح حياته. هذا اسمه تجديد الدين. مش تبديل الدين. التجديد هو انك تعيد الشيء لاصله للحالة الاصلية بتاعته. اللي قلت لك انا
جددت عربيتي هو مبروك بقت شكلها جديد. شكلها زي اول يوم جبتها مش هتقول لي ولونها اللون بقى ايه ؟ ما لأ انا جددتها يعني رجعتها زي يوم اول يوم اشتريتها فيه
تجديد الدين. يعني ازالة ما علق به من الاخطاء من البدع من الاشياء اللي اصبحت حتى مش مناسبة الان. ممكن تكون كانت مناسبة لزمن  طيب
