اقرأ كده الاية مية خمسة وستين بتركيز وشف الاية بتعاتب المشركين على ايه؟ مش على الطاعة على الحب اقرا كده ومن الناس من يتخذ من دون الله اندادا يحبونهم كحب الله
الكلمة دي قتلتني انتم فاهمين؟ مين اللي بيلومك؟ مين بيلومك؟ لانك مش بتحبه كفاية مين يلومك انك بتحب حد تاني اكتر منه؟ مش عاوزك تحب تاني حد قده. مين يلومك على كده ؟ اللي بيحبك اوي
اللي بيحبك جدا يتضايق لما انت تحب حد تاني وتحل محله في قلبك مثال دلوقتي انا لي مسلا زميل في الجامعة دمه تقيل على قلبي وطباعه غير طباعي خالص وصوته عالي ومزعج. والفاظه مش نضيفة وريحته تقرف وكل ده
عرفت انه مش بيحبني زي بقية زملائنا. وبيحبهم اكتر مني. هل انا هتضايق بيني وبين نفسي اقول يغور في داهية يعني احسن ان شاء الله ما حبني يعني حبوا برص وتلاتة خرص. مش فارق معي اصلا
لكن لو لي زميل بقى انا باحبه جدا. وبعد كده عرفت انه عمل عزومة وعزم الشركة كلها ما عزمنيش وعرفت انه مش بيطيقني ومنه مش يعني انه بيفضل انه يبقى بعيد عني
وان يبقى معزم الوقت مع باقي الزملاء وانا ما اكنش موجود وانا باحبه جدا. ده انا هازعل جدا ده انا هاروح وافتح الموضوع ملام معه والومه. لان انا باحبه. فليه هو ما بيحبنيش
في حاجة نوضحها الاية دي دليل ان الله يحب الناس ودليل ايضا ان الهدف مش طاعة الله فقط لا. ما هو ربنا ممكن يجبر الناس تطيعه بالقوة الاكراه الهدف هو ان الناس تطيع الله حبا وليس اكراها
يعني ربنا قال في سورة الشعراء مسلا   ان نشأ ننزل عليهم من السماء اية فظلت اعناقهم لها خاضعين يعني ربنا ممكن ينزل كده كوكب صغير ويعلقه فوق دماغنا ويقول لنا هتؤمنوا وتطيعوا غصب عنكم يا اما انزل الكوكب ده على دماغكم
بيقدر كان ما بيعملش كده ليه انه لا يريد ان يأتي الناس لطاعته كالعبيد يريد ان يأتي الناس لطاعته كالعباد العبيد بالكرباج يطيعه سيده. لكن مش هيحبوه. السيد ما لوش سلطة بالاكراه على
قلب اما العباد بالحب يطيع اوامر الله
