فذرني ومن يكذب بهذا الحديث سنستدرجهم من حيث لا يعلمون. هم  سنستدرجهم من حيث لا يعلمون ما تستغربش لما تجد المكذبين الكفار بيزدادوا قوة وبيزدادوا غنى وبيزدادوا سلطة دي مش نعمة
دي مش نعمة ربنا بينعمها عليهم ده استدراج اوعى تكون على معصية وتجد ان الله لا يعاقبك فتظن انه راضي عنك. اوعى او انه راضي عما تفعل. اوعى هذا استدراج خل بالك
هناك من يستدرج بالنعمة وهناك من يستدرج بحلم الله عليه. لما ما يلاقيش فيه عقاب يوقفه بيستدرج برضه قال النبي صلى الله عليه وسلم ان الله ليملي للظالم حتى اذا اخذه لم يفلته
ربنا بيملي يعني بيدي مهلة خمسة واربعين واملي لهم. ان كيدي متين ربنا بيملي بيعطي مهلة بعد مهلة وبيعطي وقت فتجد انسان منحل اخلاقيا. عمال يعمل اعمال منحلة بقى له خمسين سنة. وفاهم ان طالما ربنا تركه يعمل كده
يبقى ربنا راضي عن افعاله  هذا كيد الله واملي لهم ان كيدي متين. يعني استدراج بيوقع الانسان في خطأ اكتر في نفس الوقت هو برضه عنده فرصة يتوب اكتر فامهال الله للظالم وللعاصي وللكافر. ممكن الانسان يستغله بانه يتوب قبل ان يموت. وممكن لا يستغله
فيقعد يكتر في معاصيه وفي اوزاره اللي هيتحاسب عليها خطورة الاستدراج الحقيقة علينا احنا على المؤمنين لما بنشوف الكافر او الظالم ربنا بيمهله وبيزيده قوة بعضنا بيتهز من جوة عشان كده ربنا قال لنا ايه
في سورة ال عمران لا يغرنك تقلب الذين كفروا في البلاد متاع قليل ثم مأواهم جهنم وبئس المهاد اوعوا تنخدعوا في هذا كثير من المؤمنين لما يروا امهال الله للكافرين وللظالمين بينخدعوا ويتركوا الطريق الصحيح
