ويحذركم الله نفسه والله رؤوف بالعباد دي تاني مرة ربنا يحذرنا بالتعبير ده. ويحذركم الله نفسه ربنا بنفسه بيحذر من موالاة الكافرين. وهنتكلم فيها بالتفصيل بقى في سورة المائدة. لكن المشكلة ان هو ده اللي بيحصل بالظبط دلوقتي
ده اللي بيحصل قدام عنينا. الله! لما نجد المسلمين في فلسطين مضطهدين ومطرودين من بلدهم. والبقية اللي موجودة بتكافح عشان تتمسك بكل شبر وكل يوم تطرد من بيوتها من حي من الاحيان حي الشيخ جراح حي هنا مش عارف ايه وبتاع. وبعد كده ييجي مسلمين يدعوا انهم مسلمين ويطبعوا العلاقات
مع العدو دي مسألة ما يتسكتش عليها. ويحذركم الله نفسه فيه ايه اوضح من كده ليه بنفصل القرآن عن حياتنا؟ ليه مرتين بقى تيجي في الاية تمانية وعشرين وفي الاية تلاتين. تعالوا نتفرج عليهم
ويحذركم الله نفسه والى الله المصير. ويحذركم الله نفسه والله رؤوف بالعباد. تغير في الكون في الاية تمانية وعشرين بيقول ايه؟ الكل هيرجع والى الله المصير عشان ياخد جزاؤه وبعدها قال لك بقى ان كل آآ نفس هتجد ما عملت من خير محضرا وما عملت من سوء ماشي يبقى المصير جه بعدها كل نفس هتشوف ايه
السجل بتاعها. في الاية تلاتين النبرة تغيرت ويحذركم الله نفسه والله رؤوف بالعباد. رؤوف بمين رؤوف باللي بيوالوا الكافرين؟ لا الفلسطينيين. رؤوف بالمزلومين. رؤوف بالمضطهدين اللي اللي بيوالي الكافرين بييجي عليهم وبييجي على حقهم. خل بالك ان كل ارتكاب لمعصية من دول هي بتاكل من حق حد تاني
من حق شخص تاني لان موالاة الكافرين دي طعنة في ضهر المجتمع المسلم  ما هو اللي بيحصل دلوقتي الفلسطينيين بيطعنوا في ضهرهم وطول النهار نزل فيهم بقى بقى لنا ستين سنة بنتحارب عشانكم. بقى لنا سبعين سنة بنتحارب عشانكم. ما فيش حد بيحارب عشان حد. ما فيش استعبطوا
هي تمانية واربعين بس خلاص ستة وخمسين آآ انضربنا اه سبعة وستين اه انضربنا. تلاتة وسبعين احنا ضربنا عشان نسترجع جزء من حقنا. ما فيش حد بيحارب عشان حد. خلينا نتكلم بصراحة
والله رؤوف بالعباد يعني ده تشريع فيه رأفة بعباد الله وحماية لهم من خيانة اخوانهم لان دي خيانة موالاة الكافرين في الاحوال اللي زي دي خيانة ولابد من قول ايه
كلمة الحق بقى
