بنتكلم عن سيدنا سليمان دلوقتي. الاواب اذ عرض عليه بالعشي الصافنات الجياد اتعمل له استعراض لسلاح الفرسان هو كان عنده جيش قوي فاكرين انتم من ايه؟ قصة آآ قصته مع ملكة سبأ عنده جيش قوي
وكان له هيبة وكان يعني الممالك اللي حواليه تخاف منه. فاتعمل له استعراض لسلاح الفرسان. خرجت قدامه مئات الخيول او الخيول يمكن. خيول عربية اصيلة والحصان لما بيبقى جميل بيبقى غاية في الروعة
خاصة بقى لما يبقى ريلاكس كده ويقف على تلات رجلين والرجل الرابعة يقوم كاسرها وحاطط الحافر بتاعه كده دي اسمها ايه؟ صاف يعني الصافنات بصوا انا طبعت لكم اهو الصورة دي. خلاص؟ لايه؟ حصان صافن. اهو صافن ده يعني واقف على تلات رجلين تلات قوائم
والرجل الرابعة كاسرها وعامل الايه؟ الحافر بتاعته بس فيها كده. خلاص شفتم كلكم؟ اهو دي اسمها السوافينات ريلاكس كذا الجياد عكسها بقى. يعني بيجروا بسرعة. يعني ايه يعني كان معمول له آآ استعراض. الحصنة بتطلع بتتمختر بتتمختر وعند نقطة معينة تقوم طالعة تجري مرة واحدة
اذ عرض عليه بالعشي العشي يعني قبل الغروب كده الصافنات الجياد فواضح ان سيدنا سليمان فاتته الصلاة بسبب الانشغال بالخيول والانبهار بها وبجمالها اتنين وتلاتين فقال اني احببت حب الخير عن ذكر ربي. حتى توارت بالحجاب
اعترف بغلطته ولم يكابر قال انا حب الخير والخير هنا يعني الخيل واحيانا الخير يأتي بمعنى المال. وانه لحب الخير لشديد. يعني حب الفلوس وسمي الخيل خيرا ايضا. ليه لانه متعلق بالخير باستمرار. الرسول عليه الصلاة والسلام بيقول الخيل معقود بنواصيها الخير الى يوم القيامة
سيدنا سليمان اعترف بغلطته بانبهاره بجمال الخيول اللي عطلوا عن الصلاة اتنين وتلاتين. فقال اني احببت حب الخير عن ذكر ربي. حتى توارت بالحجاب لغاية ما ما الشمس غربت توارت. الشمس غربت
وما لحقتش اصلي. اعترف مش بيكابر ردوها علي واتفق مسحا بالسوق والاعناق. رجعوا لي الشمس تاني لو تقدروا عشان اصلي الصلاة في وقتها. بس طبعا ما حدش يقدر يرجع الزمن
خلاص الصلاة معادها فات اتفق مسحا بالسوق والاعناق. قعد يطبطب ويمسح على اعناق الخيل وعلى سيقانها وكانه بيقول لهم مش زنبكم. دي غلطتي انا. انا مهما كان مش مفروض الدنيا كانت تاخدني
ردوها علي ايضا معناها رجعوا لي الخيل تاني عشان يطبطب عليها. بس يعني ايه يعني المعنى ده صعب شوية يعني هو في استعراض اعداد رهيبة من الخيول هيرجعوها لي تاني كلها ليه؟ وهيطبطب عليها كلها يعني
فيعني هناك تفسير افضل انه كان يقصد الشمس ردوها علي يعني هو ما فيش حد يقدر يردها لكن بيتحسر على ميعاد الصلاة اللي فاتوا فطفق مسحا بالسوق والاعناق. فيه تفسير ايضا لها انه دبح الخيول واطعمها للفقراء عقابا لنفسه عشان ما يتعلقش
الدنيا مرة اخرى لدرجة تنسيه الصلاة معنى مستبعد جدا ان نبي حكيم زي سليمان يذبح مئات او الاف الخيول اللي بتستخدم في الجهاد قبل لنفسه عشان يعني الزاهر اللفز ما بيقولش كده. الزاهر اللفز انه قعد يمسح على الاعناق وعلى السيقان خلاص
وهو ده اللي بيحصل اي حد بيشوف حصان جميل بيمسح على ضهره وبيمسح على رقبته وبيمسح كده على على على السيقان بتاعته. هو ده الطبيعي وده اللي بيحصل يعني نتفق مسحا يعني ضرب رقبة بالسيف الكلام ده مش يعني زاهر اللفز ما بيقولش كده. فليه احنا نثير الجدل حول نبي من انبياء الله بتفسيرات غريبة يعني
بدون داعي اربعة وتلاتين ولقد فتنا سليمان والقينا على كرسيه جسدا ثم اناب. طيب حكاية الخيل والصلاة اللي راحت منه خلصت خلاص حكاية جديدة بقى سليمان ابن داوود داود ملك بني اسرائيل ملك بني اسرائيل المملكتين اتوحدوا
فمالك كبير بتاع دولة كبيرة ازا سليمان هيتودك ازاي سليمان هيبقى قائد ازاي لامة ويدخل معارك وغزوات وجهاد في سبيل الله ويقود بقى اقتصاد ما ينفعش يتحمل المسؤوليات من غير تربية
ومن غير اختبارات الانبياء نشأوا نشأة ناشفة ان هو لأ ابن داود الملك قلنا التيار ما ينفعش يطير من غير تدريب واختبارات معقول النبي ما يختبرش قبل ما يقود كل الانبياء اختبروا
قال رسول الله صلى الله عليه وسلم اشد اشد الناس بلاء الانبياء ثم الامثل فالامثل. يبتلى الرجل على يبتلى الرجل على حسب دينه فين ابتلاء سيدنا سليمان؟ ازا كان مولود ابن مالك لابتلي بفقر ولا بتهديد ملك زالم زي موسى وزي ابراهيم خالص
مولود لقى كل حاجة سهلة ايه التوني بقى هنا؟ اربعة وتلاتين ولقد فتنا سليمان والقينا على كرسيه جسدا ثم انا بربنا فتن سليمان بمرض جعله غير قادر على الحركة وكأنه مشلول
الجسد يعني عجلا جسدا له خوار. جسد يعني جسد ما بيتحركش فربنا قال على القينا على كرسيه جسدا ثم اناب ثم رجع وشفيه وزال عنه المرض لكن فترة المرض دي كانت اختبار له
وكانت فتنة له واضح ان هو صبر واضح ان هو نشف عوده وشعر شعر بقى بمشاعر الضعفاء ومشاعر المرضى. كده ينفع يقوده وما نخافش عليه من الدنيا متع الدنيا والخيول والثروة مش هتنسيه ذكر ربه تاني. ومش هتنسيه الصلاة ومش هتفوت منه الصلاة تاني
