ويقتلون الانبياء. هم اليهود في وقت النبي اللي في وقت النبي دول مش هم اللي قتلوا الانبياء لكنهم رضوا بذلك وبرروه بل صار هذا امر طبيعي عندهم فحاولوا قتل النبي محمد صلى الله عليه وسلم ايضا
هو بقت حاجة عادية عندهم ويقتلون الانبياء بغير حق. الله! هو فيه حاجة اسمها انبياء يقتلوا بحق ما هو اكيد ما فيش نبي واحد من انبياء ربنا معصومين دول من الخطأ واخلاقيا معصومين. ما فيش اكيد النبي ارتكب جريمة عقوبتها الاعدام يعني. يعني
يعني يقتلون الانبياء بغير حق. هو في انبياء يقتلوا بحق طيب دي علشان تفهمها محتاج تفهم التاريخ اليهودي المسيحي آآ وده موجود في كتب تاريخ الكنيسة القديمة. اليهود يا جماعة امة منظمة جدا وديمقراطية جدا
وعشان يرتكبوا جرائم زي قتل شخص بريء لازم يلبسوا الجريمة ثوب شرعي قانوني ما عندهمش ان هم حد يأمر السياف يقطع رقبة فلان وهو كده انا ما فيش الكلام دوت. كل حاجة عندهم بتلبس الشكل القانوني الشرعي
فالانبياء اللي قتلوا اتحاكموا واتحكم عليهم بالاعدام ظلما يعني مسلا عشان يطالبوا الحاكم الروماني بقتل السيد المسيح وصلبه وان كان ربنا طبعا رفع السيد المسيح ولم يمكنهم من هزا وقتل شخص اخر. ولكن ظنوا انه المسيح. لكن ده تم عن طريق محاكمة في مجمع القضاء الاعلى اسمه السانهدريم
كلمة عبرية معناها المجمع  آآ بيتكون من واحد وسبعين فقيه من فقهاء الشريعة كلهم قضاة واحد وسبعين واحد قاعدين في مجمع وبياخدوا يحاكموا الشخص فمجمع فقهاء الشريعة اليهودية ده حكموا على السيد المسيح بالاعدام بتهمة الهرطقة. هرطقة
يعني حكموا انه مهرطق هرتيق عكس قديس. قديس قريب من الله. هرتيق مبتدع مخرب في دين الله فلما نجد في الاية ويقتلون الانبياء بغير حق. نعرف ان المحاكمات التي حكمت بالاعدام على الانبياء
كانت محاكمات صورية وغير عادلة وكان قضاء مسيس ده معنى ويقتلون الانبياء بغير حق
