نتلو عليك. شف نت. نت. التاء حرف همس لازم تطلع هواء كده وفي قدامك قطنة تطير. نتلو عليك من نبأ موسى وفرعون بالحق لقوم يؤمنون نتلو عليك من نبأ موسى وفرعون بالحق. الله! بيقول النبي عليه الصلاة والسلام انه سيخبره من
نبأ يعني من قصة موسى وفرعون. منها مش هيقول له نبأ موسى وفرعون كله. مش هيقول له القصة كلها. بيقول له انا ساقص عليك عن جانب من جوانب قصة موسى وفرعون
بالحق. يعني ايه بالحق خير من القصة كانت موجودة لكن مش بالحق كانت بتقال في زمن النبي صلى الله عليه وسلم ولكنها كانت قصة غير دقيقة. وقلنا هزا الكلام امبارح مين اللي كان بيقولها
مين كان واخد التوكيل بتاع الكلام عن سيدنا موسى عليه الصلاة والسلام؟ آآ قبل ظهور النبي محمد صلى الله عليه وسلم. مين كان الوكيل الوحيد بني اسرائيل اليهود اليهود في الجزيرة العربية كانوا بيتكلموا في كل الامور دي والعرب يعني زي البلهاء يقعدوا يسمعوا لهم ولا يجرؤوا ان هم يجادلون
في اي شيء لان ما عندهمش علم ما عندهمش علم. امة امية لذلك اليهود عادوا النبي صلى الله عليه وسلم. من اسباب معاداة النبي انه اصبح مصدر اخر للحق ثقة من خارجهم
فبدأوا يفقدوا وضعهم كعلماء كانوا دكاترة رباي تعرفوا كلمة رباي بالانجليزي دكتور فكانوا دكاترة العرب يروحوا لهم ويقولوا لهم قولوا لنا ويشرحوا لهم بقى القصص التاريخية واخبار انبياء بني اسرائيل اذا هم شعروا بالتهديد
في مسألة المرجعية ما اصبحوش المرجع زي زمان دلوقتي بقى فيه واحد تاني من العرب عنده وحي عنده مصدر الهي بيجيب اخبار دقيقة اكثر منهم. ومعقولة اكثر منهم وعربي مش من بني اسرائيل
في الصورة اللي فاتت في سورة النمل الاية ستة وسبعين ان هذا القرآن يقص على بني اسرائيل اكثر الناس الذي هم فيه يختلفون القرآن جاي يصحح اخطاء بني اسرائيل اصلا
وكلامهم عن الانبياء بطريقة غير صحيحة بس هل هم هيستفيدوا من القرآن هل هم هيصدقوا القرآن؟ لأ القرآن لن يستفيد منه الا من يصدقه ويؤمن به. كمل بقى الاية تلاتة
نتلو عليك من نبأ موسى وفرعون بالحق بالحق دي خلتنا نفكر في كل المعاني اللي فاتت دي ليه كده ربنا قال له بالحق؟ عشان كان هناك مصدر اخر لقوم يؤمنون
اللي هيستفيد من ما ياتي في القرآن الكريم هم من يؤمنون به بس لن يستفيد منه غير المؤمنين اللي مش عاوز يؤمن ما حدش هيضربه على ايده. هو حر لا اكراه في الدين
لكن سيظل في الظلام وسيظل في الضلال تمام؟ طيب
