وانه كان رجال من الانس يعوذون برجال من الجن فزادوهم رهقا. طيب فتح بقى معي دماغك اوي في الاية دي هي دي محتاجة نفهمها. لها تلات معاني مختلفة وتلات معاني كلها محتملة. اولها المعنى اللي كلنا فاهمينه ومتوقعينه
وانه كان رجال من الانس يعوذون برجال من الجن فزادوهم رهقا. يعني في رجال من البني ادمين بتستعيذ برجال من الجن. فالجن بدل ما يساعدوهم لأ بيجعلوا حالهم اسوأ بيزودوهم اه اه رهقة يتعبوهم ويزودوهم جهلا واثما فتجد الشخص اللي بيتعامل مع مشعوذين وكده جاهل وعمال يزداد جهل كل شوية وتفاهة كل
شوية كل طول النهار عمال يدور على مش عارف شعرة مش عارف ايه على مش عارف فار ايه الكلام ده فده اول معنى رجال من الانس بيعوذون يعني بيطلبوا المدد والعون من رجال من الجن. فرجال الجن بيزودوهم رهقة. بيزودوهم اثما ويزودوهم
جهلا ويزودوهم مشاكل ما بتتحلش المشكلة المعنى التاني هو العكس بالزبط بالزبط رجال من الانس هم اللي زودوا رجال من الجن رهقا. معقول اه ازاي؟ بصوا يا جماعة. لما يكون قرية فيها واحد تمرجي
ويقولوا له انت دكتور ويسموه دكتور وتعال احنا جايين ويجهزوا له عيادة ويشتروا له اجهزة واجهزة اشعة واجهزة آآ جراحة ومش عارف ايه ويلاقي ناس كتير بتدعمه كده وبتدعم الفكرة
يقول لك الله! ولا ليه فيقبل ويشتغل دكتور وهو ما درسش طب اصلا هو تمرجي بس. فيبدأ يكشف على الناس ويديهم ادوية. طب مين اللي ضر مين؟ هم اللي ضروه. اهل القرية هم اللي ضرو التمرجي لما عيشوه
في دور الدكتور ركز بقى معي وانه كان رجال من الانس يعوذون برجال من الجن الجن مش في قدرتهم حاجة ولا بيعرفوا يغيبوا ولا بيعرفوا بتاع. فالجن استحلوها واتجرأوا اكتر وعجبهم الوضع اللي بعد البشر ادهولهم واشركوهم مع الله
سادوهم رهقا. فالإنس هم اللي ضيعوا الجن ده معنى اخر طيب يبقى احنا خدنا معنى الاول والمعنى التاني المعنى الاول ان ناس من الانس استعانت بناس من الجن فالجن زادوهم مراهقة المعنى التاني ان الناس من الانس استعانوا بناس من الجن فالجن
فالانس هم اللي ضيعوا الجن وهم اللي ايه؟ زادوهم رهقا. المعنى التالت ركز بقى معي قال ما فيش ما يدل على ان الجن بيقال لهم رجال اصلا فلما ربنا يقول رجال يبقى رجال من الانس يعوذون برجال يبقى من الانس ايضا. ركز بقى اقرا الاية معي وانه كان رجال من الانس يعوذون برجال
يعني من الانس زيهم برضو من الجن يعني بيعوذوا برجال الانس التانيين من الجن يعني بيقولوا لهم يحمونا من الجن. يعني ناس بتروح لناس زيها يقولوا لهم الحقونا الجن راكبينا وبيعملوا فينا
وبيسووا فينا وبايه امرضوني وخلوا البت مش عارف ما تخلفش وخلوا الواد مش عارف ما ما ينجحش فعالجونا من الجن. يبقى رجال من الانس يعوذون برجال التانيين من الجن بيقولوا لهم انقزونا من الجن. فزادوهم رهقا. وده اللي بيحصل بالزبط عشان تبقوا عارفين
انا ارجح بقى عشان تبقوا عارفين ان المعنى هو المعنى التاني. تصوروا بقى التلات معاني بتحصل على فكرة التلات معاني حادثة. لكن ليه انا باقول لكم انا اعتقد ان المعنى الثاني هو المقصود
اللي هو بتاع انه الرجال من الانس بيعوذوا برجال من الجن لان برضو خلي بالكم ما فيش دليل ان ما ينفعش تقول رجال من الجن ما فيش برضو ما يثبت العكس يعني. فان الرجال من الانس بيعوذوا من برجال من
الجن فزودوا الجن غرورا وطغيانا. وكانوا هم سبب الرهق اللي اصاب الجن طيب ليه انا بقول لكم انا ارجح المعنى ده بالزات في التدبر لازم تبقى مركز مين بيكلم مين؟ مين اللي بيتكلم دلوقتي؟ وبيكلم مين
ده لازم في التدبر يكون فاهم مين اللي بيوجه الكلام وبيوجهه لمين. دلوقتي احنا امام جن بيكلموا جن تانيين. جن سمعوا القرآن فاسلموا وبيحكوا لجن اخر قارين عن تجربتهم وعن سبب اسلامهم. وربنا سبحانه وتعالى عن طريق الوحي بيقص كلامهم اللي قالوه آآ قالوه البعض هم الاتنين الجن دول بيقصوا على
وبيأمر النبي يبلغه لنا صح؟ يبقى احنا امام جن بيكلم جن احنا في النهاية كده امام دي اللي بيكلموا جن الاخرين عن قصة اسلامهم واسباب كفرهم واسباب اسلامهم بعد كده. طيب بيقولوا لهم ان من اسباب كفرهم وطغيانهم هو الدلع الزيادة اللي بعض الانس
دلعينه لهم وماشيين وراهم وبيلجأوا لهم وبيعتبروهم ان لهم سلطان في الارض فزادوهم رهقا زادوهم طغيانا وكفرا صحيح المعنيين الاخرين مقبولين ومقبولين جدا وبيحصلوا الاتنين. وفيه ناس بتلجأ للجن فالجن بيزودوا مشاكلهم. ده حقيقي. وفيه ناس بتلجأ لناس عشان يخلصوهم من الجن فبرضه بيزودوا مشاكلهم. لكن الجانب
التالت اللي هو ايه اللي بيحصل عند الجن بقى؟ لما الناس بتلجأ لهم. ده الجانب مش عندنا احنا. عشان كده احنا مش قادرين نبلعه. لكن هم نفسهم بيشتكوا مننا. يعني يا فرعون مين فرعنك؟ قال لك
ما لقتش حد يلمني. ما هو واحد بيتأله. يعني ييجي واحد يقول لك ايه اللي كفن ما لوش جيوب وبتاع ويبقى بقى قائد ممتاز جدا. يبدأ الناس تألهه وتألهه وتألهه. يقوم يتأله ويصدق انه اله. ما ده اللي حصل مع الجيش
تمام. هم بيشتكوا من جهل الانس. طيب ده بيفكرني على فكرة بمقولة المهندس مالك بن نبي. المفكر الجزائري العزيم اللي قال مشكلتنا ليست في الاستعمار بل في القابلية للاستعمار يعني احنا مشكلتنا في الدول العربية مش اننا مستعمرين. دول دول مستعمرة من فرنسا ودول مستعمرين من من بريطانيا ودول مستعمرين من من ايطاليا. لا لا لأ. المشكلة ان احنا كعرب مهزومين
نفسيا وعندنا اعجاب بطريقة حياة المستعمر. فبالتالي احنا عندنا قابلية اننا نستعمر نفسيا قبل عسكريا يعني. انا بقول كده ليه؟ لانه الجن نفسهم برضه عندهم قابلية انهم يشركوا لما يلاقوا حد بيجعلهم الهة مع الله وبيعبدهم من دون الله. مش مع ده يعبدهم. يعني بالتأكيد يعني بيصلي
لكن لما يستعين بهم من دون الله وهم لا يملكوا لانفسهم شيء. هذا نوع من انواع التأليه. طيب
