انا لغاية سن تلاتة وعشرين سنة ما كانش عندي علاقة بالقرآن الكريم. انا ابتدت علاقتي بالقرآن في سن تلاتة وعشرين سنة ازاي بدأت آآ بعد ما اتخرجت من كلية الهندسة بسنة تقريبا ووالدي توفي
ولغاية الوقت ده انا كنت يعني آآ زي ما باقول تركي ال الشيخ بتاع مصر بعمل حفلات عارف ده المغنيين بعضهم موجود لحد النهارده بيغني على فكرة يعرفوني آآ في اللحزة دي لما ابويا مات
انا حسيت ان في حاجة يعني في حد قريب مني اوي اختفى عايز اعرف هو راح فين عايز اعرف مصيره ايه؟ انا مصيري بعد كده ايه لما ابقى زيه آآ
في الوقت ده كانت آآ قدرا خالي اللي هو الوحيد في العيلة عندنا اللي كان يعني متدين. كان عايش في كندا هو فكان بيزورنا وكان ويعرف آآ آآ جديد من الدعاة الجدد اسمه عمر عبدالكافي
فاخدني له رحت حضرت صلاة الجمعة. قبل كده كنت باصلي الجمعة على فكرة لكن كنت باروح قبل الصلاة على طول اللي هو ايه ما حضرش الخطبة لو حضرت الخطبة انام في الخطبة لكن رحت حضرت عنده. وكان لسه هو على فكرة الشيخ عمر اكبر مني بتلتاشر سنة. هم. فوقتها هو كان عنده ستة وتلاتين
سنة وآآ حليق ما كانش عنده لحية وبيلبس بدلة وكرافتة وفي الخطبة دي لقيته بيضحك الناس وبيبكي الناس اه الشكل ده خلاني اه اتشد لاني اعرف اكتر شوية في الدين. خدني بعد ما خلصنا الصلاة وطلعنا على البيت عنده عرفني عليه. ودي كانت البداية بقى
آآ بدأت ابحس عن اصدقائي اللي كانوا اختفوا منهم واحد اسمه المهندس عمرو الغراب ربنا يبارك في عمره. آآ كان برضه من الشباب معنا في الجامعة اللي بيخشوا الحفلات وكان حتى مشهور بتقليد الاصوات وكده
وبعدين هو آآ عرفنا ان هو يعني الدروش. كلمة الدروش دي يعني بقى متدين فبعد عننا شوية فطلبته وقلت له انا عايز اقابلك هو اللي علمني التلاوة على فكرة علمني احكام الصلاة انا بدأت اجلس لتعلم
ازاي اتلو القرآن الكريم وانا عندي تلاتة وعشرين سنة حكايتك مع دكتور عمر عبدالكافي مستمرة من من قعدت مدة الحقيقة باحضر له باستمرار وكده وبعدين آآ اتعرفت على مشايخ اخرين انا باحب لما بادخل في حاجة
اخش فيها ايه للعمق يعني. بحقها. اه. اه مم. الحقيقة. وبعدين اه آآ بقيت اسأل عن اقرا لمين اقرا ايه. مم. وبعدين سمعت عن عالم عزيم جدا مصري اا بس مش عايش في مصر
اسمه الشيخ يوسف القرضاوي فعرفت بعد كده جت فترة كان هو بدأ ينزل مصر ويقضي شهر كده في السنة. هم. في ايه في في مصر مع ولاده كده في الصيف شهر شهر ونص كده
انا بقى غلس جدا بقى عرفت بيته فين في مدينة نصر ورحت رايح ومخبط عليه في مرة. لما عرفت انه موجود. مم. وقلت له انا عايز اتعلم ديني وعايزك تعلمني
حتى ما يعرفش انا مين ومع لكنه قابلني مقابلة فيها كرم شديد دخلني احتضني اداني قال لي بص انا ما عنديش وقت انا باجي شهر ونص في السنة فانا هادي لك مش ما عنديش وقت انك تقعد تقرا علي كتب. مم. لكن هادي لك اسماء كتب تروح تجيبها
وتقراها وتيجي لي كل فترة بالاسئلة بتاعتك. قلت له اتفقنا ده كده حلو جدا وفعلا رحت جبت الكتب اللي اتقال لي عليها وقرتها وبقيت كل اسبوع اروح اقعد معها اقول له بس نص ساعة بس عندي شوية اسئلة اقعد معه بالتلات وبالاربع ساعات
ويخش ويدخل جوة ويطلع ايده بتترعش شايل صينية الشاي وفاكهة او كيك او ايا كان. الحقيقة يعني اثر في جدا جدا اسلوبه انما كارت من حد يعرفه يعني يعني هو ما تحققش حتى من شخصيتي. مجرد شخص شاب صغير عايز يتعلم
الحقيقة آآ الشيخ قرضاوي من الناس اللي اسرت في جدا جدا جدا
