الذين كذبوا بالكتاب. يعني القرآن والانجيل والتوراة وصحف موسى وصحف ابراهيم والزبور وكل ده وبما ارسلنا به رسلنا ايه ده يعني ايه وربنا ارسل الرسل بحاجة تانية غير الكتب؟ ايوة. امال ارسلهم بايه ؟ بالحكمة اللي عبروا عنها بالفازهم
عندنا احنا في الاسلام يعني عندنا في اخر هو كله اسمه الاسلام. لكن في آآ آآ شريعة محمد عليه الصلاة والسلام اسمها السنة دي منزلة السنة التشريعية منزلة. كل حاجة عملها النبي صلى الله عليه وسلم. او قالها او حصلت قدامه ورضي بها
اقرها اسمها سنة. لكن منها سنة تشريعية. دي المنزلة من الله. بنتعبد بان احنا ننفذها نعملها زي صلوات النوافل صيام النوافل دي سنة تشريعية. ومنها سنة جبلية يعني هو مجبول عليها. مخلوق كده
دي حاجة موجودة في طبع النبي ما فيش تعبد بها. يعني مسلا ان هو كان يحب اكل الكتف من الشاة. كان بيحب لحمة الكتف بتاعة الخروف. انتم متخيلين لو اعتبرنا اكل
سنة يثاب الانسان عليها هيحصل ايه؟ لحم الكتف هيبقى غالي جدا عليه طلب فظيع. ما هو فيه بقى سواب للي ياكله. وباقي الشاة هتترمي يبقى لما ربنا يقول وبما ارسلنا به رسلنا اي ما ارسل به الانبياء غير الكتب السماوية. يبقى
الذين كذبوا. اقرا معي سبعين. الذين كذبوا بالكتاب وبما ارسلنا به رسلنا. فسوف يعلمون هيعلموا امتى يا رب اذ الاغلال في اعناقهم والسلاسل يسحبون. هيعلموا لما الاغلال يعني القيود والسلاسل
حوالين رقابهم اذ الاغلال في اعناقهم والسلاسل خلي بالك ده اسلوب قرآني لما يكون في حاجتين معطوفتين على بعض ممكن يؤخر واحدة منهم. ده من البلاغة في اللغة العربية عشان مخك يبقى شغال طول الوقت. يعني ايه
بص في الاية اللي قدامك. ايد الاغلال والسلاسل في اعناقهم هي هي معناها كده. اذ الاغلال والسلاسل في يعني فربنا آآ ربنا عبر عنها ازاي اخر السلاسل وقال لك اذ الاغلال في اعناقهم والسلاسل
كمل الاية يسحبون. يسحبون فين ؟ كمل هات اول كلمتين في الاية اللي بعدها. يسحبون في الحميم. خد الكلمتين اللي في اول اتنين وسبعين معك المعنى يكتمل. فشوف انت مخك شغال ازاي طول ما انت بتقرا قرآن عشان نازل باللغة العربية
باللغة العربية ما ينفعش تقرأها وانت مش مركز مخك لازم يبقى شغال كأنه بيحل مسائل رياضية طول ما انت بتقرأ. في سورة يوسف ربنا بيقول انا انزلناه قرآنا عربيا. ليه؟ لعلكم
لو كان نزل فرنساوي او انجليزي ممكن تقراه وانت مش مركز وهتفهم برضو لكن لأ لغة اللغة العربية اساليبها البلاغية محتاجة عقل شغال طول الوقت
