ولا تبخسوا الناس اشياءهم ولا تعثوا في الارض مفسدين  ويا قومي اوفوا المكيال والميزان. الكيلو كيلو كيلو الصح كمان يعني زمان كنا نشوف التاجر يوزن الكيلو وبعد ما يوزنه يقوم حاطط لك برتقانة عليه كمان عشان يضمن ان هو قدام ربنا كده سليم
مفهومة   بس ويا قومي انفوا المكيال والميزان. خلاص مفهومة. ايه لزوم بقى ولا تبخسوا الناس اشياءهم خلاص ما هي هي. لأ مش هي هي ليه ؟ لان ولا تبخسوا الناس اشياء هم اعم
اوفوا المكيال والميزان خاصة بالتجار. لكن انا واحد مسلا بشتغل على كمبيوتر. وباعمل شغل جرافيكس وتصميمات وبتاع لكني سارق البرنامج اللي اشتغل عليه مبرمجين بالسنين. وتعبوا وانفقوا من وقتهم ومن مالهم. ومنتزرين اليوم اللي يبيعوا فيه البرنامج عشان
يكسبوا ويجيبوا تكاليفهم ويكسبوا فلوس ولا تبخسوا الناس اشياءهم هتسري على هزا الوضع. لكن اوفوا المكيال والميزان ما تسريش على هزا الوضع ولا تبخسوا الناس اشياءهم. يقول لي معلش بس دول مش مسلمين
ولا تبخسوا المؤمنين لا ولا تبخسوا الناس. كل الناس اشيائهم ما بيسرقش المسلم امين. المسلم ايده نضيفة من امتى مسموح بسرقة غير المسلمين؟ ده في اديان اخرى اللي بتسمح بسرقة غير اتباع الاديان دي. ده يقول لك احنا ما لناش دعوة بهم دول
ولا تبخسوا الناس اشياءهم. يعني ما تمنعوش عن الناس حقوقهم تزوير الانتخابات مخالفة ليه ؟ ولا تبخسوا الناس اشياءهم ليه ؟ لان اللي زور الانتخابات بخس الناس حقوقهم واشياءهم. منع تحكيم الشريعة مخالفة ولا تبخسوا الناس اشياءهم
اخفاء الحقيقة عن الناس وتزوير الوعي في الاعلام. ولا تبخسوا الناس اشياءهم. الناس من حقها انها تحكم بشرع الله. ناس من حقها انها تعرف  في الحديث الشريف هناك حديث رائع. لا يبع حاضر لباد
حاضر يعني من اهل الحجر من سكان المدينة يعني بادي يعني واحد عابر لسة داخل المدينة. لسة داخل البلد ما يعرفش الاسعار ما حدش يبيع له لغاية ما يطلع على اسعار السوق
عشان ما يتغشش لو اشترى يبقى من حقه يرجع اللي اشتراه خلال فترة. كل ده لحماية المستهلك لحماية حقوق الناس وكرامة الناس لكن ان الناس تضحك على بعض وينتهز فرصة ان فلانة اصله عايش برة فمش عارف سعر الارض كم فيقوم بايع له مش عارف ايه لأ وكيله في مصر او وكيله في البلد هو
نشتري عشان يبقى عارف سعر السوق كم. لكن هو ما يبقاش لسه داخل وهو جاي من المطار تقوم بايع له ارضه ومش عارف في سعر الارض كم ولا تبخسوا الناس اشياءهم ولا تعثوا في الارض مفسدين. اذا انتشر الغش. يحدث حالة من الفساد
وفيه حاجة اسمها تلبيس طواقي. يعني ايه؟ واحد مديون ومش عارف يسد فياخد قرض من شخص اخر ويسد به ديون قديمة. ويشتري بضاعة بالاجل. اشترى مسلا بضاعة بمليون ويقوم يحرقها. يحرقها يعني يبيعها باقل من قيمتها. هو اشترى بضاعة بمليون جنيه
الطبيعي انه يحط عليها عشرة او عشرين في المية ويبيعها بمليون ومية او بمليون ومتين. لأ يبيعها بسبعميت الف هتتباع بسرعة وتجيب له كاش. هو هيسد المليون بعديه بس هو عمل سيولة في ايده
فهو كده بينشر الفساد لان ده كمان بيفسد السوء. ويخلي التجار مش عارفين يشتغلوا لان البضاعة اللي عندهم دي بتتباع باقل من قيمتها عند ناس تانية بتحرق البضاعة. فالفساد ينتشر لذلك القرآن لم يتوقف عند حد. ويا قومي اوفوا المكيال والميزان. ليه؟ لانه كتاب هداية
وكتاب كل العصور القرآن احنا بنقراه النهاردة كأنه كتاب يتنزل علينا اليوم ليحل مشاكلنا اليوم وغدا مش كتاب تاريخي
