رباعي الاية تلاتة فسبح بحمد ربك واستغفره. انه كان توابا اذا رأيت هذه النتيجة العظيمة تذكر الله واوعى نفسك تهيئ لك ان النجاح بمجهودك وبشطارتك وبزكائك لأ فسبح بحمد ربك
يعني ايه؟ يعني قل الحمد لله فسبح بحمد ربك وسبح سبح الله يعني نزهه عن اي نقص. سبحان الله وبحمده انت كده سبحت وفي نفس الوقت حمدت واستغفره انه كان توابا
هي دي اللي جعلت ابن عباس وعمر ابن الخطاب يفهموا ان ده هو نعي النبي صلى الله عليه وسلم واستغفره انه كان توابا ليه. لان الطاعات تختم بالاستغفار الطاعة بنختمها بالاستغفار عادة
يعني ثبت في صحيح مسلم ان رسول الله صلى الله عليه وسلم كان اذا انصرف من صلاته استغفر ثلاثا. ده لسه مصلي بيستغفر ليه؟ هو كده بعد الطاعة استغفر الله استغفر الله استغفر الله
سورة الذاريات بتوصف الناس اللي قعدت طول الليل تصلي قيام. فبتقول ايه؟ كانوا قليلا من الليل ما يهجعون. يعني كانوا بيناموا حتة شوية صغيرين كده بالليل نوم والباقي بقى بياخدوه قيام
وبالاسحار هم يستغفرون. ربنا بيقول قعدوا طول الليل يصلوا قيام وبعد كده السحر الاسحار يعني وقت السحر قبل الفجر. يقعدوا يستغفروا. هم كانوا بيعملوا حاجة وحشة عشان يستغفروا! اه. ما كانوش بيعملوا حاجة وحشة. لكن الطاعة تختم بالاستغفار
علشان يمسح اي تقصير اي نية شابتها شائبة  في سورة البقرة ربنا قال للحجاج اللي بيحجوا يعملوا ايه بعد ما وقفوا بعرفات ومسح جميع ذنوبهم ونزلوا من عرفات كما ولدتهم امه
هاتوا بدون ذنوب. قال ايه؟ في سورة البقرة الاية مية تمانية وتسعين فاذا افضتم من عرفات فاذكروا الله عند المشعر الحرام واذكروه كما هداكم وان كنتم من قبله لمن الين ثم افيضوا من حيث افاض الناس واستغفروا الله
ان الله غفور رحيم لسة نازلين من عرفات مغفور لنا وراجعين كما ولدتنا وامهاتنا. نستغفر؟ اه الطاعات تختم الاستغفار. فلما عمر بن الخطاب وابن عباس رضي الله عنهما سمعوا امر الله للنبي صلى الله عليه وسلم
فسبح بحمد ربك واستغفره الو بس هو كده خلاص خلص مهمته وربنا بيبلغه انت راجع استغفر يلا انت خلصت وراجع بلغت الرسالة وتحملت وصبرت وهاجرت وجاهدت وفتحت مكة ودخل الناس في الاسلام استغفر علشان خلاص
شوفتوا الفهم بتاع الصحابة بتاع عمر وبتاع ابن عباس لذلك النبي عليه الصلاة والسلام دعا لابن عباس وقال اللهم علمه التأويل التأويل يعني تنزيل الكلام على الاحداث يسمع كلامه ويترجمه احداث
سمع الكلام ده سمع الاية دي قال لك يبقى النبي هيتوفى سيدنا يوسف عمل ايه لما رفع ابويه على العرش ورفع ابويه على العرش وخروا له سجدا. وقال يا ابتي هذا تأويل رؤياي من قبل. قد جعلها ربي حقا
تأويل رؤياي يعني الرؤية بتاعتي حصلت على ارض الواقع  كذلك هنا في سورة النصر فسبح بحمد ربك واستغفره انه كان توابا اولها ابن عباس وهو عنده اتناشر تلتاشر سنة. ان النبي سيموت
