كمل معي ستة واربعين بقى مش خلصت لا ما خلصتش فاضل فيها كلمتين وقولوا امنا بالذي انزل الينا وانزل اليكم والهنا والهكم واحد ونحن له مسلمون وصف نفسنا بالمسلمين دي
لوحدها دعوة الدعوة دي نص الدعوة نص الدعوة في الكلمة دي دين ربنا اللي ارتضاه للناس كلها لازم يكون مناسب للناس كلها يعني ايه؟ يعني ما ينفعش يبقى محدود ما ينفعش يستثني طائفة
ايه هو المشروب الوحيد اللي بيتحط لك على الترابيزة من غير ما تسأل ان كنت بتشربه ولا لأ الشاي لأ بيسألوك بتشرب شاي؟ امال انت ما بتشربش شاي؟ تشرب قهوة؟ ولا انت ما بتشربش قهوة؟
تشرب عصير ولا عامل ريجيم الحاجة الوحيدة اللي بتتحط من غير ما تتسأل فيها اهي الماية عمر حد سألك بتشرب ميه طبعا انت بتضحك دلوقتي بتضحك ليه ايه الفرق بين الماية والشاي
كلها سوائل مواقع لأ مش كلها سوائل ولا حاجة الفرق بين الماية وكل المشروبات الاخرى اللي بتخلي الماية تتحط على الترابيزة من غير ما حد يسأل وبتخلي السؤال ده سؤال مضحك بتشرب
مية ولا لأ هو ان الماية هي المشروب الوحيد اللي ما لوش لون وما لوش ريحة وطعم مستساغ للجميع لانه لا حادق ولا حلو عشان كده الكل بيشرب مية صافية مشروب صافي. يبقى دين الله عشان يكون مناسب لكل الناس
الابيض والاسود والذكر والانثى والكبير والصغير والطويل والقصير والتخين والرفيع لازم يبقى زي الماية صافي لزلك احنا مش متسميين على اسم بني ادم ولا على اسم قبيلة ولا على اسم منطقة جغرافية عشان ما نتلونش
يعني المسيحيين على اسم المسيح بني ادم بوذيين على اسم بوذا. بني ادم. زرادشتيين على اسم زرادشت. بني ادم آآ اليهود على اسم آآ قبيلة يهودا جماعة الهندوس على اسم الهند منطقة جغرافية
دين ربنا اللي ارتضاه لعباده مش هيتحدد في منطقة جغرافية ولا في جماعة من الناس ولا في بني ادم لازم يبقى دين كده عام اسمه كده مناسب للكل مسلا دين ايه؟ دين نسمع كلام ربنا
صح او دين نستسلم لكلام ربنا. ولارادة ربنا قدر ربنا نستسلم مستسلم مسلم ونحن له مسلمون الانسان بيسلم نفسه وجسمه وروحه وقلبه لربنا. احنا مش متسمين على اسم سيدنا محمد
مع ان العالم كله يعرف اننا بنحبه جدا جدا بنعشق التراب اللي بيمشي عليه. نضحي من اجله بنفسنا وبولادنا وبكل حاجة لكن لما بنوصف بالمحمديين مهميدينز واوروبا بنعتبرها اهانة ليه انا مش احنا بنحبه احنا بنحبه. بس احنا مش محمديين. احنا مسلمين. مثله
ومثل عيسى ومثل موسى ومثل ابراهيم نص الدعوة للاسلام في شرح كلمة الاسلام ونحن له مسلمون. اللي للاسف بيعدي عليها الناس كلها من غير ما تركز وكأن الاية خلصت قبلها
