اعوذ بالله السميع العليم من الشيطان الرجيم اذ تستغيثون ربكم فاستجاب لكم اني ممدكم بالف من الملائكة  وما جعله الله الا ولتطمئن به قلوبكم  ان الله عزيز قلت لكم امبارح تفكروا. مين هم اللي تستغيثون ربكم؟ الحديث بيقول ان النبي صلى الله عليه وسلم هو اللي استغاث بربي
ليه ربنا يقول اذ تستغيثون؟ تعالوا نقرا الحديث كده كله الحديث بيقول حدثني ابن عباس حدثني عمر ابن الخطاب. ركز مين الراوي رضي الله عنه قال لما كان يوم بدر
قال نظر النبي صلى الله عليه وسلم الى اصحابه وهم ثلاثمائة ونيف ونظر الى المشركين فاذا هم الف وزيادة نركز مين اللي بيتكلم؟ سيدنا عمر ابن الخطاب بيحكي لابن عباس. ابن عباس بيروي عن عمر ابن الخطاب
يوم بدر النبي نظر الى اصحابه وهم تلتمية وشوية ثلاثمائة ونيف ونظر الى المشركين فاذا هم الف وزيادة. يقال المشركين كانوا الف وخمسين فاستقبل النبي القبلة ثم مد يديه وعليه رداؤه. عباية كده على ايه؟ على على كتفه ها؟ وازاره ثم قال اسمع بقى ايه؟ النبي قال ايه
اللهم اتني ما وعدتني اللهم انجز ما وعدتني. اللهم انك ان تهلك هذه العصابة من اهل الاسلام فلا تعبد في ارضي ابدا يعني ايه بيقول كده هو مش بيقول كلام آآ يعني لربنا آآ مسلا فيه تجاوز لأ هو اخر نبي
ما دام هو اخر نبي ما فيش انبياء بعده. فلو ربنا اهلك هذه عصابة مش يعني عصابة وحشة. عصابة يعني مجموعة من الناس. لو اهلك المجموعة دي واللي معه لن يعبد الا في الارض خلاص ما فيش توحيد
ربنا عمال بيستغيث. قال عمر فما زال يستغيث ربه عز وجل ويدعوه حتى سقط رداؤه فاتاه ابو بكر رضي الله عنه فاخذ رداءه فرداه ثم التزمه من وراء حطه حطه كده على كتف النبي وحضنه كده من ضهره وقال له يا نبي الله
كفاك مناشدتك ربك فانه سينجز لك ما وعدك وانزل الله تعالى ده برضو في الحديث اذ تستغيثون ربكم فاستجاب لكم اني ممدكم بالف من الملائكة مردفين. يبقى كم واحد استغاث
احنا شايفين النبي بس ؟ لأ ده على الاقل تلاتة. يعني سيدنا ابو بكر سمع الاستغاثة ورد في الحديث. وسيدنا عمر بيرويه انت لما بتسمع واحد ما تعرفوش بيدعو دعاء كويس بتعمل ايه ؟ بتؤمن ان هو تقول اللهم امين
معقول الصحابة هيسمعوا النبي بيستغيث بربه وفي موقف زي ده ومش هيؤمنه! ازا النبي كان يستغيث والصحابة الحاضرين في الموقف كانوا يؤمنون على استغاثة النبي وعلى دعاء النبي طيب في سورة يونس خلي بالك
وقال موسى ربنا انك اتيت فرعون وملأه زينة واموالا في الحياة الدنيا. ربنا ليضلوا وعن سبيلك عن سبيلك. ربنا طمس على اموالهم. مين اللي بيدعو؟ سيدنا موسى. واشدد على قلوبهم. يدعو على فرعون وملأه. فلا
حتى يروا العذاب الاليم. قال قد اجيبت دعوتكما دعوتكم ايه ؟ ده سيدنا موسى بقى اللي بيدعو. لأ ما هو ربنا بيقول دعوتك انت وهارون. ما هو هارون موجود مش هيسمع ده ويقول امين. ازا كل من كان هيحضر ويقول امين بيعتبر
من الداعين انا بقول الكلام ده ليه؟ بعض الناس السفهاء هاجموا الاسلام من الاية دي. اذ تستغيثون ربكم. هم مش لاقيين حاجة كده يقول لك مش لاقي في الورد عيب يقول لك احمر الخد. يقول لك
غلطة الحديث في السنة بتعارض القرآن. السنة قالت النبي بس اللي استغاث. والاية بتقول اذ تستغيثون. ايون بانيسكا بتأمن يعني. انا بس حبيت اقول لكم الكلام ده لعل ان حد يقابله الشبهات السخيفة دي يبقى عارف الرد عليهم
طيب هنا الحقيقة في درس خطير لنا. وهو ان النبي صلى الله عليه وسلم بالرغم من وعد الله له بالنصر اه اه في احدى الطائفتين اما العير واما النفير يعني اما القافلة واما الحطب. والعين راحت يبقى اكيد النص متحقق على الجيش. ومع ذلك
بيدعو بحرقة ويستغيث بهذه الطريقة يدعون ايه يدعونا ان احنا نراجع طريقتنا احنا مع الله. احنا مطمئنين زيادة عن اللزوم ازا كان النبي نفسه واخد وعد بالنصر وبيستغيث وبيستغيث وبيدعو وبيتذلل بهذه الطريقة
احنا ما لنا مطمئنين كده. مين منا بيقوم الليل مين منا بيدعو؟ مين منا بيبكي؟ مين منا بيستغيث الله سبحانه وتعالى يحب ان يسمع صوت عبده لا تقطعوا الحبال التي بينكم وبين الله
كل واحد فينا لازم يراجع المواقف دي اللي كان فيها الانبياء بيدعوا الله وبيستغيثوا بالله وبيطلبوا العون من الله. بصوا زكريا كان بيدعو ازاي؟ بصوا ابراهيم كان بيدعو ازاي؟ بص كل اولادك بيدعوا ازاي
احنا مقصرين جدا جدا جدا في مسألة الدعاء والمناجاة ادعوكم لمراجعة آآ محاضرة اسمها الدعاء والمناجاة آآ والذكر. آآ لأ الدعاء والمناجاة آآ في دورة التربية الايمانية. الحقيقة مهمة جدا ان شاء الله ننزلها قريب. هنزلها يعني
على الفيسبوك يا محمد
