امبارح رسالة والرسالة على فكرة بتيجي لي تقريبا كل يوم. كل يوم عندي الرسايل دي. انا زعلان من ربنا. انا زعلانة من ربنا. بس امبارح كانت ماستر بيس بقى. انا زعلانة من ربنا. انا الدنيا برد جدا
وانا متكتكة زعلانة وربنا عشان متكتكة والدنيا برد وفي ناس زعلانة من ربنا عشان الكورونا. وفيه ناس زعلانة من ربنا علشان الفقر. وفيه ناس زعلانة من ربنا عشان ابنهم مات
عارفين مشكلة الناس دي ايه انها مش فاهمة الاية تلاتين في سورة البقرة. احنا جايين الدنيا علشان ربنا يختبرنا. مش احنا اللي نختبر ربنا. همك كله المفروض انك ترضي ربنا
وتفهم ان الدنيا مكان المشاكل. ما فيش حاجة اسمها الدنيا من غير مشاكل. النبي عليه الصلاة والسلام لما كان يدعي ربنا يقول اللهم ارزقني من اليقين ما تهون به علي مصائب الدنيا. طب ليه ما كان يطلب دنيا بدون مصائب؟ ما فيش حاجة اسمها دنيا بدون مصائب. حياة بدون مصائب دي الجنة
الدنيا لازم فيها مصائب. انت جاي الدنيا عشان تواجه مشاكل بايمان وصبر وحكمة. كده تنجح في الابتلاء بتاع الدنيا هتواجه مشاكل. ما فيش حاجة اسمها مش هنواجه مشاكل. ما تقولوش لعيالكم. صل واحفز القرآن عشان تعيش مبسوط طول عمرك ما يحصلكش مشاكل. انت بتكزب على الولد
وبعد كده الولد اول ما يواجه مشاكل يفتكر ان الصلاة ما بتشتغلش. والقرآن ما بيشتغلش. وانت مش انت كزبت عليه ما فيش حاجة اسمها مش هتعيش من غير مشاكل. خالص. احنا بنفهم العيال في الجيمز بتاعة العيال الوقاية من الحاج ان الدنيا دي مكان المشاكل. وانت جاي هنا هتقابل مشاكل
المهم تاخد المشاكل دي بهدوء تتعامل معها بصبر وبحكمة وبايمان. كده تنجح وتروح بعد كده للحياة اللي من المشاكل هو فيه حد ابتلي الدنيا اكتر من النبي عليه الصلاة والسلام
هو فيه ابتلاء اكثر من فقد الولد لو سألت اي مسلم ماشي في الشارع هو النبي عليه الصلاة والسلام مات له كم عيل؟ هيقول لك اه مات له ابنه ابراهيم ابن مارية القبطية ورضي الله عنها ودفنه وبكى عليه وهو بيدفنه
لا يا راجل بس كده! هو ده الوحيد اللي مات ما حدش ما حدش يعرف النبي عليه الصلاة والسلام مات له ست عيال. الكل كان عارف يا جماعة ان هو كان عنده سبعة
اربع بنات وتلات ولاد. والكل برضو عارف انه قبل ما يموت كان باقي واحدة بس. فاطمة الزهراء رضي الله عنها. الله! والست راحوا فين؟ امال انت ليه بتقول لي ماتوا ابنه ابراهيم؟ ده مات له الست
ست عيال خلال التلاتة وعشرين سنة بتوع فترة الرسالة اللي احنا بندرسها في السيرة. وما حسيناش ان مات له عيال خالص ليه ليه ما حسناش حد يموت له ست عيال منهم تلاتة عرايس بعد ما اتجوزوا وخلفوا. واتنين منهم خلفوا. وما يجيلوش اكتئاب
هو ده السبب ان النبي عليه الصلاة والسلام السيرة بتاعته ليست سيرة انسان مكتئب وحياة وست عيال سيرة انسان متفائل ناجح صاحب انجازات في نفس الوقت اللي بيموت له عياله فيه
اديني بقى عقلك ليه ؟ ليه ما قالش زعلان من ربنا؟ كل واحد قال انا زعلان من ربنا وانا زعلان ان ربنا يفكر ابتلاءك اكبر ولا ابتلاء النبي صلى الله عليه وسلم
ليه ما قالش زعلان من ربنا ليه؟ عشان فاهم معنى واذ قال ربك للملائكة اني جاعل في الارض خليفة الكلام اللي انا شرحته النهاردة وامبارح ده لو الانسان فهمه هتتغير نزرته للدنيا
والوضع في الدنيا. وهيمشي على الارض كده ثابت الخطى. عارف وجهته وعارف هو هو رايح فين. عارف هو جاي منين ورايح على فين هيعمل ايه وهيعمله ازاي وهيعمله ليه وينتظر ايه من ربنا وامتى ينتزره
